open-index/open-wikipedia-markdown huggingface dataset:
空肚講宵夜

《**空肚講宵夜**》（**Talker - Foodie Talkies**）係香港MakerVille製作嘅飲食類清談節目，2019年12月14號開始逢禮拜三晚吹時段喺ViuTV播出，第1至269集喺23:30-00:00播出，第270集開始因應更改晚吹時段提早喺23:00-23:30播出，主持係梁祖堯、蔡瀚億（BabyJohn）、陳俞希（Hailey）。

節目用宵夜做主題，主持會討論各自有關每集主題宵夜食品嘅經歷以及製作簡易宵夜。由第14集（第二季）起，節目加入觀眾「爆料」熱線，觀眾可提供宵夜嘅好去處等主持試食，而每集主持會以名貴食材製作宵夜。而由第27集（第三季）起就改為主要以平價食材簡單方式製作宵夜。

節目本嚟喺九龍灣嘅晚吹錄影廠拍攝。為咗配合《宵夜燒到過埋夜》播出，呢個節目第94至96集改為外景拍攝，仲會延續嗰日《宵夜燒到過埋夜》嘅主題。2024年因為廠址拆卸，第250集到第257集改做外景或其他地方拍攝，到第258集開始返去到百勝角嘅新晚吹錄影廠拍攝。

## 每集一覽

## 相關事件
2020年4月，主持梁祖堯喺節目度話廣東話兒歌《大笨象，揸枝槍，去打仗》歌詞喺香港有兩個版本，九龍同新界會用「打唔贏」，香港島會用「打完仗」，引起大眾討論呢件事係咪真。

## 獎
### 觀眾在民間電視大獎

## 節目調動
*2020年1月1號：由於20:30-23:00轉播嘅《2019年度叱咤樂壇流行榜頒獎典禮》超時到23:15結束，第5集延後到23:45-00:15播映。
*2021年7月28號、8月4號，由於播《奧運有團伙 精彩一夜》，呢個節目暫停播映。
*2022年11月23號，由於播《FIFA世界盃2022》西班牙對哥斯達黎加，呢個節目暫停播映。
*2023年2月15號：由於21:30-23:00播《殺手廢J》大結局，之後嘅節目順延播出，呢個節目暫停播映。
*2024年6月19號、26號、7月3號同10號：由於23:30-23:55重播《歐洲國家盃2024賽日精華》第5、12、17同20集，呢個節目暫停播映。
*2024年7月31號同8月7號：由於原時段直播《巴黎奧運爭勝一夜》，呢個節目暫停播映。
*2024年10月2號：由於19:00-20:30直播嘅《香港同胞慶祝中華人民共和國成立七十五周年文藝晚會》超時到20:45結束，第243集延後到23:45-00:10播映。
*2024年10月30號同11月6號：由於23:30-23:35播《控煙「理」要知》第3同7集，第247同248集延後到23:35-00:05播映。
*2025年1月1號：由於19:30-00:15要轉播《2024年度叱咤樂壇流行榜頒獎典禮》，呢個節目暫停播映。
*2025年7月2號：由於23:00-23:30直播《晚吹 - 有得吹好吹》第1集，呢個節目暫停播映。
*2025年11月12號同19號：由於22:30-23:30播《十五運會勝利時刻》，呢個節目暫停播映。
*2025年11月26號：由於23:00-06:00插播《新聞報道》（主要係因為宏福苑大火），呢個節目暫停播映。
*2025年12月31號：由於23:25-00:10直播《香港跨年倒數》，第303集改到23:00-23:25播映。

## 註

## 參考

## 出面網頁
*ViuTV：晚吹 - 空肚講宵夜 
*Youtube《晚吹 - 空肚講宵夜》官方足本版【海外觀眾限定】
＃一屋後生仔

《**＃一屋後生仔**》係香港電視廣播有限公司製作嘅青少年資訊節目，接替咗同類型嘅節目《Y Angle》，由J2清談節目《＃後生仔傾吓偈》原班人馬製作，喺2019年12月7號到2021年10月30號喺翡翠台播，常規播放時間係逢禮拜六12:30－13:00。節目主持陣容有陸浩明、馮盈盈、戴祖儀、黃美棋、林穎彤。節目名係啟發自劇集《一屋老友記》，亦參考《＃後生仔傾吓偈》個名加咗代表Hashtag嘅井號。

## 出面網頁
*＃一屋後生仔 - 主頁 - tvb.com
宜居住遊行

《**宜居住遊行**》（**Finding A Place Call Home**）係香港奇妙電視製作嘅旅遊節目，由宋熙年、蔡瀚億（BabyJohn）、張紋嘉主持，由2019年11月2號到2020年2月1號逢禮拜六22:30－23:30喺香港開電視首播。節目主持會去臺灣、日本、馬來西亞嘅「宜居」城市去睇各種住宅。

## 每集一覽

## 出面網頁
*有線寬頻 i-CABLE - 宜居住遊行
西地那非

**西地那非**（）係一種喺研發治療心血管疾病藥物嗰陣意外發明出嚟嘅治療男性陽萎藥物，一般係用佢嘅商業用名**Viagra**（**威而鋼**，俗稱：**偉哥**）。輝瑞製藥曾經擁有西地那非嘅專利權，而家專利權已經過期，其他廠商可以合法製造同類藥物。

## 由來
輝瑞研發呢種新藥，原本係打算開發用嚟改善病人心絞痛嘅問題。利用藥物協助產生一氧化氮促進血管平滑肌放鬆，達到改善心臟血流嘅作用。但係當年喺針對心絞痛嘅患者進行臨床試驗嘅時候發現，西地那非對改善心絞痛嘅效果並唔理想，而打算放棄西地那非嘅開發計畫，準備喺試驗者手中收返呢啲藥。但係研究員發現，呢啲接受臨床試驗嘅患者喺試驗完之後返到醫院，反而希望能夠得到試驗藥品，尤其是男性患者。追查之下，發現咗一種藥對病者嘅性生活有改善，因為心血管疾病患者通常亦會有末梢血管嘅問題，造成血液循環不良而引起勃起功能障礙，但喺服用之後，卻重新令到條㞗勃起。

## 作用機理
西地那非係一種第五型磷酸二酯酶抑制劑，作用於5型磷酸二酯酶（PDE5）。磷酸二酯酶係NO-cGMP通路嘅負調節因子，佢通過催化cGMP嘅分解而調低一氧化氮嘅作用，一般認為體內嘅一氧化氮係一個調節血管平滑肌擴張嘅因子，因而磷酸二酯酶作用嘅結果係促進血管平滑肌嘅收縮。

西地那非可以高選擇性噉抑制人體內PDE5活性，PDE5喺陰莖海綿體內表達水平極高，而喺人體其他組織同器官中就表達較低。服用西地那非之後，陰莖海綿體血管平滑肌喺藥物嘅作用下舒張，血液流量增加，海綿體充血，陰莖勃起，從而產生對陰莖勃起功能障礙嘅治療作用。

陽萎患者喺口服之後平均作用時間為27分鐘（臨床數據分佈喺12-70分鐘之間）。

## 副作用
面紅、頭痛、頭暈係西地那非最常見嘅副作用。

## 其他研究
截至2024年，喺加拿大同烏干達都有研究人員繼續喺其他方面對西地那非進行研究，當中加拿大嘅研究係針對初生嬰兒缺氧。

## 參考

## 出面網頁
*威而鋼香港網站
理解

**理解**（）指一個腦（或者心靈）學識思考同運用一個概念嚟解難嘅心理過程。
計劃

**計劃**（）係指思考要達到一個目的需要做嘅嘢嘅一個認知過程。
## 睇埋
*計劃書
解難

**解難**（）指喺遇到困難嗰陣運用知識嚟克服困難嘅認知過程。
## 睇埋
*認知
*諗頭潛伏
物體恆存

**物體恆存**（參見 ）係發育心理學入便嘅重要概念，講緊某個個體係咪明白到以下呢一點：就算某件物體喺視線之外，自己唔再感知到佢，嗰件物件依然會繼續存在。對於大人嚟講，呢點好易理解，但好細個嘅幼兒的確可能唔明白呢一點。

## 定義
定義上，物體恆存係認知能力嘅一種：如果話某人嘅腦中有物體恆存嘅概念，意思係話佢明白到就算某件物件佢唔再見到、聽到或者摸到，件物件依然會繼續存在。譬如擺一個細路喺實驗室裡便，俾佢望住一件玩具，跟住搵塊布遮住件玩具。假如個細路有物體恆存嘅概念，同時佢又冇理由相信有人郁過件嘢，佢應該能夠理解件玩具仍然存在喺塊布後面。

物體恆存反映人類開始理解物件唔淨只係以即時感官刺激嘅形式存在，而係具有較穩定、持續嘅存在特性。

## 發育

根據尚·皮亞傑嘅認知發育論，物體恆存係喺**感覺運動期**（大約零至兩歲）期間逐步發育形成嘅。實驗發現，啱啱出世嘅蘇蝦仔一般淨係識對當下感知到嘅事物有反應，假如某物件消失咗唔再喺視野之內，呢啲細路往往以為該物件已經唔再存在。隨住腦部同認知能力發持續發育，蘇蝦仔開始學識去搵「消失咗」嘅物件，例如拎走遮住物件嘅布、向下望去搵跌咗落地嘅玩具等等。大約到咗八至十二個月嘅時侯，蘇蝦仔就會逐漸建立起更成熟嘅物體恆存概念，呢點亦被視為認知發育一個重要里程碑。

## 睇埋
* 認知發育
* 心靈理論
* 空間認知

## 引述
認知發育

**認知發育**（**cognitive development**）係認知心理學同神經科學嘅一個子領域，研究細路嘅認知能力係點發育嘅。
和你Lunch

**和你Lunch**，係香港反逃犯條例修訂運動入面一系列示威活動，每逢返工日子食晏時間號召打工仔集結，當中以中環嘅活動歷史最悠久。

呢類活動主要喺2019年11月到2020年1月比較活躍，之後隨住香港爆發武漢肺炎疫情，呢類活動就越嚟越少人參加，踏入夏季之後，基本上得返一位每次都著住藍色風褸嘅17歲姓李嘅中學生David（李國永）堅持出席，所以畀人叫做「Lunch哥」。

## 中環嘅「和你Lunch」

中環嘅「和你Lunch」歷史可以追溯到2019年10月2號中午嘅「中環快閃遊行」，示威者由中環遮打花園出發行到上環再掉頭行去金鐘政府總部，抗議警員喺前一日示威入面槍傷示威者，有超過一千人參加。到10月4號中午，示威者再次號召發起「中環快閃遊行」，由中環遮打花園經域多利皇后街去國際金融中心，抗議政府準備制定《禁止蒙面規例》，亦有超過一千人參加。之後連續幾個禮拜五中午，都有「中環快閃遊行」，路線大致都係由遮打花園出發到域多利皇后街路口折返起點，約莫都有一千人參加。

同年11月11號，反送中運動嘅黎明行動開始，嗰日中午有大批示威者喺畢打街路口附近集結，防暴警員曾經射過催淚彈。12號開始，活動正式定名叫「和你Lunch」，中環連續幾日都有示威者喺畢打街路口附近集結，變成逢禮拜一到五都會搞嘅常規示威活動，之後活動地點亦擴展到中環唔同地方，包括交易廣場外、國際金融中心商場中庭等等，不過就暫時未有再用遊行嘅方式搞。

## 其他地方嘅「和你Lunch」
其他地方嘅「和你Lunch」歷史可以追溯到10月18號，嗰時葵芳、觀塘、尖沙嘴、荔枝角四笪地方嘅打工仔參考「中環快閃遊行」去搞自己嘅快閃遊行，每度都有一百到幾百人參加。

隨住黎明行動開始中環每日搞「和你Lunch」，其他地方亦相應仿效搞自己嘅「和你Lunch」，地點包括黃竹坑、太古坊、九龍灣、觀塘、長沙灣、葵涌等，活動頻率就無統一，有啲唔定期搞，有啲一個禮拜搞一次，有啲就日日搞。

## 參考
黎小田

**黎小田**（；），真名**黎田英**，喺香港出世，係香港作曲家。佢同顧嘉煇一樣對粵語流行曲有好大貢獻，作品以電視劇主題曲為主。1989年佢憑電影《胭脂扣》攞到香港電影金像獎最佳原創電影音樂獎。

黎小田2019年12月1號喺香港銅鑼灣聖保祿醫院離世，終年73歲。港台電視31、無綫電視同亞洲電視專登為黎小田播放節目或製作特輯紀念。

## 參考
戴拉迪

**戴拉迪**（，）係美國商人。佢係同埋嘅主席同埋高級主管。佢亦都成立咗同埋。佢喺1994年入埋。

## 參考

## 出面網頁
白鷺湖互動中心

**白鷺湖互動中心**，全名**嘉里白鷺湖互動中心**（）係香港一個休閒活動場地，由嘉里建設管理，喺新界大埔滘紅林路2號，佔地23畝，2000年開張，早年叫**大埔滘互動自然中心**。

1990年代，嘉里建設喺大埔滘發展住宅項目滌濤山，政府喺地契規定要發展商將鄰近嘅潟湖同紅樹林濕地保育，所以就起咗呢座互動中心。皆因湖入面有白鷺棲息，所以叫**白鷺湖**。而湖邊嘅**小白鷺餐廳**亦係香港唔少影視作品攞景嘅地方。
智性

（；）係古希臘哲學家提出嘅一個概念，指人類心靈（mind）裏面幫人分別真偽嗰一部份。

## 睇埋
*智力
*知識
*Intellect
人類智能

**人類智能**係指人類展現嘅智能。喺已知嘅生物當中，人類喺智能上表現出眾：人類曉做複雜認知作業，而且具有自我意識，係絕大多數動物都做唔到嘅。

人類嘅智能令到佢哋能夠記住事物嘅特性，並且喺未來運用知識達到目的，佢哋能夠學習、理解抽象嘅概念、做邏輯推理、搵出環境當中嘅規律、作出計劃同埋解決問題，呢啲過程喺第啲動物身上都觀察得到，例如係貓同狗都好明顯識學習，但人類能夠靠佢哋嘅認知功能創造出一啲喺第啲動物當中搵唔到嘅嘢，例如係語言、文字以及一啲大過自己好多嘅建築物呀噉。

## 理論模型

### ''g'' 因素

一般智能因素（*g*-factor）係個心理學上嘅概念：
*唔同嘅認知作業要求唔同嘅認知功能－有啲作業講求邏輯推理，有啲講求工作記憶，有啲講求創意... 等等；但心理學研究發現，一個個體喺咁多種唔同認知作業上嘅表現有明顯嘅正相關－即係話喺某個認知功能上勁過平均嘅人，傾向（但唔一定）會喺第啲認知功能上都勁過平均，而喺某個認知功能上弱過平均嘅人，傾向（但唔一定）會喺第啲認知功能上都弱過平均
*於是有廿世紀嘅心理學家提出，一個人腦（認知功能發生嘅主要場所）會具有一個所謂嘅一般智能因素，呢個因素**獨力噉主宰住個人腦喺認知能力上嘅普遍表現**。
打後嘅心理學家做咗一大輪嘅心理測量研究，量度人類受試者喺唔同認知作業上嘅表現，知道每位受試者喺每件作業上嘅分數，並且對攞到嘅數據做因素分析等嘅統計分析；結果發現，人與人之間嘅唔同認知能力差異平均大約有成 40 至 50% 嘅都係源自一般智能因素上嘅差異嘅。呢柞研究確立咗一個諗法－人腦當中的確有某個因素，係能夠單獨噉反映個人「有幾聰明」嘅，而對智能有興趣嘅心理學家自然開始著手研究一般智能因素。

### 第啲模型

到咗廿一世紀初，重要嘅人類智能模型有以下呢啲：
*流動智能同固定智能－**兩個因素**：流動智能同固定智能係源自 1940 年代嘅一個諗法；根據呢個諗法，智能同智商由兩大因素組成－
**固定智能（g_c）係指建基於知識而展現出嚟嘅有智能行為，例如兩個人 A 君同 B 君，兩個推理能力都一樣咁勁，但 A 君已有嘅數學知識多啲，所以如果兩個人齊齊做「由手上嘅數學知識推理出新知識」嘅話，A 君表現好啲－A 君嘅 g_c 高啲；
**相比之下，流動智能（g_f）係指唔使咩知識都可以展現得到出嚟嘅智能，例如兩個人 A 君同 B 君，兩個人嘅知識都一樣，然後兩個一齊學一樣技能（例如係鬭木或者畫畫呀噉），發覺 A 君學得快啲－「唔靠先前知識」展示出嘅智能就係所謂嘅 g_f。有好多人都認為，g_f 係智商測試應該要集中量度嘅嘢，所以啲智商測試好多時都盡可能會設計到（例如）唔使用語言－一種前置知識－都可以作答，例子可以睇里墳氏標準推理測驗嘅設計噉（下面）。
*三層智能理論－智能分**三層**：個理論建基於因素分析研究；研究者實際攞咗啲數據返嚟，用呢啲數據建立因素統計模型，主張一個三層嘅模型（下圖）－
**Stratum I 係啲相對狹窄嘅能力，例如「答算術題嘅能力」同「答幾何題嘅能力」，
**Stratum II 係 8 種「廣闊」啲嘅能力，例如「固定智能（g_c）」會控制「答算術題嘅能力」同「答幾何題嘅能力」，
**最頂層嘅 Stratum III 就係一般智能因素（g），控制 Stratum II 嗰 8 大因素。
**CHC 理論就係指結合流動智能同固定智能以及三層智能理論嘅智能理論模型。

*多元智能理論係一套有關「智能分多個因素」嘅理論。呢套理論承認人類智能可以分做多個因素，而且仲對「點樣先至可以算係一個智能因素」有所著墨；根據多元智能理論，攞一個智能因素 g_x，g_x 要達到多條條件，先可以算係一個智能因素，條件包括－
*#喺個腦入面有特定嘅對應－要有可能搵到有個腦部份，係呢個腦部份一受損就會搞到個人 g_x 受損嘅；
*#g_x 扮演某啲進化上嘅功能（會提升人類祖先嘅生存繁衍能力）；
*#g_x 嘅存在受到心理測量研究支撐（好似係三層智能理論搵到 g_c 成一個因素）；
*#會有所謂嘅學者（savant）－「學者」係指喺 g_x 上零舍出眾（但可能其他能力唔掂）嘅人；
**... 等等。响呢個理論下，音樂感、空間智能（包括空間視像智能）、言語智能、理性、動作技能、情緒智能、社交智能... 等嘅能力都係成日俾人視為多元智能嘅一部份。
... 呀噉。設計智商測試嘅過程通常都會用智能理論做起始點，俾研究者用嚟決定「個測試要用咩題目」等嘅嘢。
## 智商

要對一般智能因素作出科學性嘅研究，就需要有方法量度呢個因素。喺人類當中，人與人之間喺一般智能因素上嘅差異可以用智商（IQ）呢個指標嚟量度。比較先進嘅智商測試大致上係建基於以下嘅思路嘅：
*智能決定一個人普遍嘅認知能力，所以假想而家有一大柞考驗唔同認知能力嘅標準化問題，結合做一個測試；假設動機同專注力等嘅因素不變，一個人智能愈高理應會答啱愈多條問題；
*於是心理學家攞若干個人做樣本，假設個樣本代表到人類總體，噉個樣本啲人喺個測試上嘅分數中位數係 q 理應反映咗人類總體喺個測試上嘅分數中立數，代表住最平均嘅智商（一般會設做 100）；
*假想有個人喺個測試上嘅分數係 (q + 2\sigma)（\sigma 係分數嘅標準差），理應表示佢嗰個分數代表高過平均兩個標準差嘅智商... 如此類推。
通常班心理學家跟手仲會做吓進一步嘅統計分析，例如搜集數據，睇吓個測試上嘅分數係咪能夠預測一啲已知同智能有關嘅變數。最後佢哋會得出一個能夠一定程度上量度一般智能因素嘅測試，其他研究者可以攞個測試嚟做第啲研究。不過要留意嘅係，智商測試有好多唔同款，款款度嘅認知能力都有啲唔同，而是但搵個測試，都梗會有專家批評個測試冇充分噉量度某個重要嘅認知功能。

智商研究當中一個相當有爭議性嘅問題係「智商係咪天生？」。有唔少人主張智能係可以後天提升嘅。不過事實係研究顯示，大人嘅 IQ 有幾高喺好大程度上係由遺傳因素話事嘅－成年智商嘅遺傳度超過 60%，呢個結果表示，嘗試提高細路嘅智商的確有可能成功，但提高智商嘅措施好多時到咗成年嗰陣就會失效－一個本來智商平均、但因為呢啲提高智商嘅措施而提高咗智商嘅細路，大過咗之後多數會變返一般智商嘅大人。所以一般認為，智商同絕大多數心理特徵一樣，未見得係完全天生嘅，但好受遺傳因素影響。

## 進化

人類嘅高智能喺動物界當中好罕見，所以有好多科學家都覺得好奇：

研究呢個課題嘅科學家會用多種方法，研究人類喺佢哋嘅進化史上有乜嘢有別於其他動物物種嘅經歷，而呢啲經歷有邊啲有可能引致人類進化出高嘅智能。不過到咗廿一世紀初，科學界對人類智能嘅進化仲未有一致嘅共識。

喺廿一世紀初對人類智能嘅進化嘅研究當中，其中一個最受人採用嘅假說係社會腦假說。呢個假說係由英國人類學家羅賓·鄧巴提出，話人類之所以會進化出高度嘅智能，唔係因為要解決佢哋喺所住嘅生態系當中撞到嘅問題，而係為咗喺大又複雜嘅社會當中生存：隨住早期人類開始聚埋一大羣生活，一個人每日都要應對好多人際關係，要記住大量嘅資訊，例如係「邊個邊個同首領關係好，要攀附」或者「邊個邊個做過好多衰嘢，信唔過」等等，而要記住呢啲資訊同喺同人相處嗰陣評估對方有幾信得過，就需要個腦有高度嘅運算能力，所以令人類喺物競天擇上有壓力要進化出運算能力更加勁嘅腦。不過呢個假說唔係人人都認同。

## 睇埋
*智能
*智商
*心理測量

## 註釋

## 引述
一般智能因素

**一般智能因素**（），或者叫 **''g''-因素**，係心理學上有關人類智能嘅概念。一般認為，一個個體嘅 *g*-因素描述佢總體嘅智能有幾高：喺廿世紀初有心理學家研究智能，佢哋畀受試者做咗好多種考認知能力嘅測試，發現唔同測試測嘅能力望落好唔同，但係一個個體喺唔同測試上嘅能力有高嘅統計相關，所以佢哋就做推論，話人腦有所謂嘅 *g*-因素，而呢個因素反映一個人嘅「整體智力」而且涵括晒佢推理、記憶同埋解難等好多種唔同嘅能力。

到咗廿一世紀初，*g*-因素呢個概念廣受應用。喺心理學同教育學等領域嘅研究上，研究者成日都會用 *g*-因素嚟評估人嘅智能同埋預測人喺唔同方面嘅表現。

## 概念起源

統計相關係統計學成日講嘅概念，形容兩個變數之間嘅關係，統計相關嘅值介乎 -1 至 1 之間，大致可以有三種情況：
*正相關（相關值係正數）：當 x 升高，y 傾向都跟住升；當 x 降低，y 傾向都跟住降。
*負相關（相關值係負數）：當 x 升高，y 傾向反而會降；當 x 降低，y 就傾向會升。
*冇相關（相關值係 0）：x 嘅變化同 y 嘅變化冇咩關係，齋靠睇 x 嘅變化唔會預測得到 y 會點變。
原則上，唔同嘅認知作業考嘅認知功能都唔同，例如有啲作業講求邏輯推理，有啲要求做嗰個人記嘢，又有啲係考創意... 呀噉。不過廿世紀嘅心理學研究發現，唔同認知表現有顯著嘅正相關——喺某種認知功能上勁過平均嘅人，傾向喺第啲認知功能上都勁過平均，而喺某種認知功能上弱過平均嘅人，傾向喺第啲認知功能上都弱過平均。

例如以下呢個矩陣，出自一份喺一九九八年做嘅研究。呢個矩陣描述一班學生喺六個指標上嘅表現。由矩陣可見，唔同學科（或者指標）嘅分數之間有頗強嘅正相關，啲相關值冚唪唥都係正數，閒閒哋去到 .40，有啲甚至去到成 .70 咁高。喺統計上，呢啲正相關可以由一個普遍嘅因素反映，呢個因素係一個潛在變數，正正就係所謂嘅 *g* 因素。





## 理論解釋
有關 *g*-因素存在嘅成因，廿一世紀初嘅學界有好幾派觀點。

### 智能說

對於 *g* 因素點解會出現，最常見嘅睇法係話 *g* 因素反映緊人腦有一種「普遍嘅認知能力」或者「影響所有認知活動嘅認知參數」，而智能呢種能力高會廣泛提升一個人嘅認知能力，包括推理能力、記憶能力、創意... 等咁多種唔同嘅表現，所以就會令到呢啲表現之間有強嘅正相關，形成 *g* 因素。根據呢種理解，*g* 因素通常會當係直接反映緊智能。

### 抽樣說

**抽樣說**主張 g 係唔同認知功能之間嘅正相關嘅結果，而唔係呢啲相關嘅成因。根據呢種睇法，一個智商測驗裡便每一條題目都會用到多種認知功能，呢啲認知功能當中有啲係**全域通用**嘅，又有啲係**特定於域**，而且最重要嘅係，並冇任何一種能力係測驗嘅每條題目都考嘅。唔同題目之間嘅相關，純粹係源自**個測驗考嘅唔同能力之間有重疊**。

用項目反應理論嘅角度嚟諗，可以想像以下嘅數值：
:P(U_{pi} = 1 \mid \Theta_{plm}, a_{il}, b_{il})
呢條式用咗條件概率嘅符號。形式化噉講，\Theta_{plm} 係受試者 *p* 第 *l* 個領域第 *m* 種能力有幾高，*a<sub>il</sub>* 係第 *l* 個領域第 *i* 題嘅**分歧參數**，而 *b<sub>il</sub>* 係第 *l* 個領域第 *i* 題嘅難度。用日常用語講，上述嘅數值反映已知受試者能力同條題目本身嘅難度，受試者答啱條題目嘅機率（*U<sub>pi</sub>* = 1）有幾高。而呢個數值可以當係等如：
:\prod_{l=1}^D \frac{e^x}{1 + e^x}
當中 *x* 係
:\sum_{m=1}^C a_{il} (\Theta_{plm} - b_{il})
當中 *D* 係指嗰一題掂到幾多個領域，*C* 係指一個領域當中有幾多個認知過程係嗰一題掂到嘅。

如果抽樣說係正確，就表示 g 根本唔係反映緊咩「普遍」嘅認知能力，而且仲有研究指出，統計方法冇可能排除得到抽樣說，單一智能說同抽樣說解釋統計數據嘅能力一樣咁高。

## 睇埋
*智力同智商
*弗林效應
*因素旋轉
*學者症候群
*教育心理學

## 註釋

## 詞彙
文中用咗嘅重要詞彙嘅外語版：

## 引述
文中引用咗嘅來源：

## 連結

* Lynn, R., Pagliari, C., & Chan, J. (1988). Intelligence in Hong Kong measured for Spearman's g and the visuospatial and verbal primaries. *Intelligence*, 12(4), 423-433，篇文講到量度香港人嘅 *g*-因素。
太古坊

**太古坊**（）係香港港島鰂魚涌一系列由太古地產發展嘅寫字樓嘅統稱，位置前身係太古糖廠，1970到80年代開始重建做工廠大廈，由1990年代開始再改建或重建做寫字樓。而家太古坊有8棟寫字樓，樓面面積達500萬平方呎。
公民力量

**公民力量**，簡稱**公力**，係香港一個政黨，喺1993年12月成立，由八個時任沙田區議員發起，因此號稱「沙田執政黨」。但係到2019年區議會選舉，公民力量輸到一席都冇，俾外界形容係「滅黨」。

## 歷史
1993年12月，8個沙田區議員成立咗公民力量，當中大粒啲嘅劉江華同蔡根培都係喺港同盟走出嚟。

第二年嘅區議會選舉，公民力量派10個人出嚟選（包括劉江華、蔡根培、韋國洪、湯寶珍、何厚祥、陳國添、林康華、李錦明、黃澤標、梁志堅），全部贏晒，就係咁就奠定咗「沙田執政黨」嘅地位。

1998年，劉江華加入民建聯，公民力量因為幫劉江華拉票嘅關係，當時開始被視為民建聯嘅抬轎組織。

1999年之後，開始有西貢區議員（區能發、羅祥國、溫悅昌）加入，公民力量嘅勢力亦擴張到西貢區。

跟住嘅一段時期，公民力量喺西貢同沙田區穩定發展，直到2012年，因為劉江華轉戰超級區議會，公民力量開始擺脫同民建聯抬轎嘅傳統，喺新界東都派一條名單出嚟，由入黨冇耐嘅龐愛蘭帶頭，最後都係輸咗。最弊嘅係，劉江華喺超級區議會都輸咗，公民力量喺立法會冇嗮議席，不過好快，劉江華畀政府招攬，做咗政制及內地事務局副局長就開始淡出公民力量，同時潘國山亦做番區議員。

到2013年，做過沙田委任區議員嘅林大輝加入公民力量，外界都認為係林大輝係想喺下屆選舉由功能組別轉戰地方選區，但係冇幾耐，公民力量同新民黨喺2014年「結盟」，一般認為新民黨食咗公民力量，又認為劉江華今次係「賣仔」。新民黨有意喺2016年嘅立法會新界東選區出選，林大輝同龐愛蘭亦都知道自己冇行，並冇跟大隊加入新民黨，而且分別喺2015年同2016年退出公民力量。

到2015年區議會選舉，公民力量成功走出新界東，鄭捷彬（曾經做過陳國添議員助理）喺荃灣區贏咗，不過喺地頭沙田就輸返7個，導致沙田區嘅親中派同民主派打成平手，公民力量黨勢亦開始滑落，當時有分析話，公民力量同新民黨嘅結盟可能係導致慘敗嘅原因。

2016年，新民黨同公民力量派出當時寂寂無名嘅容海恩（青專網主席），公民力量其他成員繼續負責抬轎，雖則容海恩選舉嗰陣表現唔好，但係公民力量憑住地區樁腳嘅實力，始終成功保送容海恩入立法會。

到咗2017年，時任公民力量榮譽主席田北辰退出新民黨，重帶走一啲區議員，當中包括公民力量唯一嘅新界西區議員鄭捷彬（阿捷），鄭氏決定「雙退」（退出新民黨同公民力量），同田二少一齊加盟實政圓桌，結果公民力量勢力退返去沙田同西貢區。

2018到2019年，新民黨掀起咗一波退黨潮，公民力量入面，黃宇翰同林松茵都退出新民黨，但係留住會籍，而譚領律就「雙退」。

2019年區議會選舉，公民力量有19人參選，16人同時掛埋新民黨牌頭（除咗黃宇翰、林松茵、魏志偉之外）。由於葉劉淑儀成日出嚟推銷逃犯條例修訂草案，而且態度強硬，引起市民反感，加上公民力量嘅立足地（西貢、沙田）係泛民主派票倉，尤其沙田係香港修例風波之下，警民衝突特別多嘅地方，親中派喺度出選零舍艱難。最後公民力量連同新民黨，雙雙全軍覆沒，外界形容係「滅黨」。

## 攷

## 出面網頁
* 公民力量
人類智能嘅進化

**人類智能嘅進化**係智能同動物認知相關研究上嘅重要議題：人類嘅高智能喺動物界好罕見，因此有好多科學家都覺得好奇，想知人類呢種獨特能力係點進化出嚟嘅；研究呢個課題嘅科學家會用多種方法，研究人類喺佢哋嘅進化史上經歷過乜嘢有別於第啲動物物種嘅壓力，而呢啲經歷點樣導致人類進化出高嘅智能。

## 社會腦假說

喺廿一世紀初對人類智能嘅進化嘅研究當中，其中一個最受人採用嘅假說係**社會腦假說**。呢個假說由英國人類學家羅賓鄧巴提出。

根據呢個假說，人類之所以會進化出高度嘅智能，唔係因為要解決佢哋喺所住嘅生態系中遇到嘅問題，而係為咗喺大又複雜嘅社會當中生存：隨住早期人類開始聚埋一大羣生活，人每日都要應對好多人際關係，要記住大量資訊，例如係邊個邊個同首領關係好，要攀附，或者邊個做過好多壞事，信唔過... 等等；要記住呢啲資訊同埋喺同人相處嗰陣（無意識噉）評估對方有幾信得過，就需要個腦有高度嘅運算能力，於是令到人類喺物競天擇上有壓力，要進化出運算能力更強嘅腦。

## 睇埋
*捷思法
*智能神經科學
*智商嘅遺傳度

## 參攷

## 註釋

## 文獻

*Eryomin A.L. (2022) Biophysics of Evolution of Intellectual Systems // Biophysics, Vol. 67, No. 2, pp. 320-326
劉肇軒

**劉肇軒**（，），係香港泛民主派人士，荃灣區議會德華選區前任議員（2020年上任，2021年劈炮）。

佢細細個係七一遊行常客，亦曾經係一名精品店老闆，受香港修例風波影響，佢話唔可以畀親中陣營主導區議會，於是毅然摺埋精品店，全身投入地區工作。

2019年第6屆香港區議會選舉，佢以1964票當選區議員，打贏在位12年嘅羅少傑；2021年7月中正式劈炮，唔做區議員。
劉卓裕

**劉卓裕**（，），花名「卓卓」，係香港泛民主派政治人，自稱唔屬任何黨派（前荃民議政成員）。佢喺2019年香港區議會選舉擊敗親中建制派嘅實政圓桌田北辰，成為荃灣區議會愉景選區議員，2020年上任。

## 早年生活
劉卓裕喺荃灣港安醫院出世，喺荃灣嘅公屋大，讀過荃灣聖芳濟中學，香港大學社會科學碩士，嶺南大學工商管理學榮譽學士，大學時期曾擔任民主黨屯門區議會嘅競選助理一年。

之後，佢主要從事公關工作。2013年，劉卓裕創立公關公司A. Loud Asia，做埋行政總裁。佢個人有十幾年傳訊經驗，公司亦有一啲企業客戶。

2017年，劉卓裕同其他人一齊成立親中社團香港青年總裁協會，並且喺政務司司長張建宗同中聯辦見證下擔任協會嘅創會理事兼秘書長。

2018年，九龍巴士爆發薪酬調整工潮，劉卓裕協助月薪車長大聯盟主席葉蔚琳安排傳媒同埋公關事務，而葉蔚琳嘅老公劉卓恆就係劉卓裕阿哥。

## 從政經歷
2019年，香港爆發香港修例風波，劉卓裕亦因為噉加入咗做「自由系」嘅成員，投向泛民主派，並喺同年7月參與荃民議政，成為佢哋嘅愉景區社區主任，又計劃出選當年嘅區議會選舉，喺荃灣愉景選區挑戰親中派立法會議員田北辰「雙料議員」嘅地位。當選後，佢離開咗荃民議政。

2021年香港立法會選舉，好多泛民主派人士都選擇唔參與，但劉卓裕就決定參選，聲稱獲得「知名商界」拉線幫佢攞提名。喺上一屆區議會選舉俾佢擊敗嘅田北辰質疑佢，之前話自己代表民主派，到嗰刻就避開，唔知佢代表啲乜，劉卓裕就回應話，自己唔屬於任何黨派。結果佢以12,828票落選。

## 選舉紀錄

## 參考
趙恩來

**趙恩來**（，），祖籍江蘇淮安，係香港工黨黨員，荃灣區議會荃威選區前任議員（2020年上任，2021年劈炮）。

喺2015年香港區議會選舉，佢攞到2020票，未能當選。

2021年9月15號，佢因為喺2020年嘅維園六四燭光晚會案入面被政治檢控，煽惑人哋參與未經批准嘅集結罪名成立，被判坐花廳8個月，喺白沙灣懲教所服刑。

## 參考
賴文輝

**賴文輝**（，）係荃灣區議會象石選區末任議員，香港民主黨前成員。佢亦係一位資深體育傳媒人，主力研究香港足球史。

## 生平
荃灣區出生及長大，台灣國立政治大學政治系畢業，香港新亞研究所碩士。

曾先後喺《成報》、《快報》、《太陽報》、《香港寬頻電視》、《蘋果日報》、《新報》等多間香港傳媒機構工作過。

2012年，賴文輝同一班熱愛研究香港足球歷史嘅人士，一齊組成「香港足球史研究組」，互相交流研究資料同埋心得。

2013年7月香港書展期間，出版個人首部著作《香港十大名將》。2014年，開始擔任《亞洲週刊》特約撰稿員。

2015年6月27日晚上，台灣新北市八仙樂園發生粉塵爆炸意外，事件中有六名本港傷者，其中莫子青係荃灣廖寶珊紀念書院畢業生，母校發起校內教師、家長同埋校友籌款，助莫家解燃眉之急。由於中學唔能夠接受校外人士捐款，所以前家長校董賴文輝聯絡「東方日報慈善基金」協助籌募善款，佢仲拍攝短片呼籲捐款。

## 政治聯繫
2011年香港區議會選舉，賴文輝擔任公民黨籍荃灣區議員陳琬琛選舉代理人，協助陳琬琛以2,761票高票，擊敗得1,839票民建聯對手呂迪明，成功連任。

2015年香港區議會選舉，空降三個月後報名參選，挑戰石圍角選區區議員兼公屋聯會副主席文裕明，結果以1,035票，輸俾2,356票文裕明，宣告挑戰失敗。

2016年1月14日，賴文輝喺個人Facebook專頁宣布正式加入公民黨，繼續石圍角邨負責社區工作。2017年6月8日，賴文輝宣布即日起退出公民黨。其後加入民主黨，同年12月23日，於石圍角舉辦成為民主黨社區主任後第一個活動。

2019年香港區議會選舉，賴文輝代表民主黨報名參選象石選區，獲得2,857票，擊敗得2,387票的民建聯現任區議員陳振中，成功當選，為民主黨重奪失落八年嘅象石選區。

2021年5月16日，賴文輝退出民主黨政治領袖行列。同年7月12日，賴文輝宣佈辭去荃灣區議員一職，2021年7月13日凌晨零時零分生效，結束一年半短暫區議員生涯，移居台灣。

## 移居臺灣後生活
佢移居臺灣後仍然關心在台港人嘅問題並關注民進黨涉港言論同政策爭議，間中喺傳媒發表香港人議題文章。例如：就民進黨立委林靜儀多次發佈關於香港人嘅虛假信息並藉此攻擊香港人，佢就曾經批評林靜儀，並提出一啲實質證據反駁林虛構嘅事實，佢又指，林靜儀早前先包場睇紀錄香港反送中運動嘅電影《時代革命》，依家咁樣用資訊攻擊香港人，虛偽到令人作嘔。

## 參考
黃家華

**黃家華**（，），係香港公民黨前黨員，荃灣區議會梨木樹西選區議員，由2004年做到2023年。

## 選舉經歷
喺2015年香港區議會選舉，佢攞到2,895票，成功當選。

## 參考
陳琬琛

**陳琬琛**（，），係香港公民黨新界西支部前任主席，荃灣區議會主席同埋梨木樹東選區議員，由1985年做到2023年，係而家香港做咗最耐嘅四位區議員之一。佢亦做過區域市政局議員。

陳琬琛曾經喺2004年加入民主黨，拍住李永達參選第3屆香港立法會選舉嘅新界西選區直選，結果佢帶挈李永達重返立法會，佢自己就落選。

2007年，陳琬琛由民主黨轉投公民黨，2021年6月尾退黨。

## 選舉經歷
喺2015年香港區議會選舉，佢攞到3,169票，成功當選。

喺2016年，佢喺選舉委員會界別分組選舉（社會福利界）攞到4,441票，成功當選。

## 參考
反逃犯條例修訂運動術語一覽

**反逃犯條例修訂運動術語一覽**收錄2019年香港反逃犯條例修訂運動入面常見嘅術語。

## 術語一覽

### 同示威者有關
***發夢**：出嚟參與示威活動（尤其可能涉及到違法行為），話自己發夢即係無認過自己有出過嚟
***行街**：參與攞唔到不反對通知書嘅遊行，好似平時行街買嘢噉
***寶寶**：對前線示威者嘅稱呼
***衝衝子**：衝鋒陷陣嘅示威者，多數指勇武派
***家長車接放學**：義載前線抗爭者返屋企就係「接放學」，義載嘅車就係「家長車」，司機就係「家長」
***文具**：指前線示威者嘅裝備
***哨兵**：喺示威現場週圍留意住環境嘅人
***FA**：「First Aid」嘅簡稱，指在場嘅義務急救員
***FC**：「Fact Check/Fact Checking」嘅簡稱，指核實消息係咪真
***獅鳥**/**鶳**：形象係隻有翼獅子嘅「神獸」，諧音「私了」，代表示威者私下解決，（襲擊）對立嘅人，理論上周不時唔合法。仲有一種解釋係示威者對被警察包庇嘅犯罪者（佢哋通常嗰啲嘅犯罪行為係襲擊持反政府立場嘅普通市民）進行「私人執法」。
***冷氣軍師**：指無去現場參加示威，又鍾意隔空指指點點，所謂教路嘅人；「冷氣」指他調噉樣匿喺冷氣房入面
***魔法**：搞事或者破壞方法——最常聽到嘅**火魔法**係指用火，重有**水魔法**、**屎魔法**……如此類推，出手嘅叫作**魔法師**
***落單**：粵語意思本身係解「點嘢食」，但反修例運動入面嘅「落單」就借用北方話意思，解做「得返一個人」
***[[黑裝修，紅裝飾，藍罷買，黃幫襯|裝修]]**：指破壞唔同政見店舖嘅行為，皆因破壞完後店舖要安排重新裝修
***[[黑裝修，紅裝飾，藍罷買，黃幫襯|懲罰]]**：指幫襯支持反修例運動店舖（黃店）嘅行為，皆因搞到伙記做到無停手
***（食）[[人血饅頭]]**：出自魯迅，後被解釋為藉住香港修例風波去攞着數、搵個人利益
***[[煲底之約]]**：指一眾抗爭者約定喺抗爭成功之後，去到金鐘立法會綜合大樓地下示威區（俗稱「煲底」）除低豬嘴同口罩相認同一齊慶祝
***（遍地）開花**：唔同地區同一時間有群眾聚集，當中部份激進示威者（勇武派）會有堵路同破壞行為；後來亦用來形容處處都有人參加嘅和理非行動
***落雨**：當激進示威者有行動嗰陣，同伴大嗌「落雨」，周圍嘅示威者就會開遮遮住佢哋，唔畀其他人見到同埋記者影到
***手足**：反政府抗爭（唔理文武）者之間嘅稱呼；呢個詞不嬲都係用來稱呼朋友同親人嘅，到咗呢輪運動，先至多咗個用法；來自成語「手足情心」
***和你……**：「和理非」之中頭兩個字嘅諧音，用咗來幫唔少活動起名——和你塞、和你唱、和你飛……「同你一齊參加某『和理非』活動」嘅意思

### 同警方有關
***popo**：對警察嘅稱呼，嚟自警察嘅英文「police」開頭嘅兩個英文字母
***狗**：對警察嘅另一稱呼，有盲目聽主人話，亂吠亂咬人嘅比喻；衍生術語有「狗車」（警車）、「狗屋/狗竇」（差館）、「狗糧」等
***速龍**：速龍小隊簡稱
:***速生**：速龍先生嘅簡稱，同「畜生」同音
***RB**：「Road Block」嘅簡稱，指警方（或者示威者）設嘅路障
***TG**：通常指催淚彈（Teargas），警方驅散示威者常用工具（另一個意思係Telegram，示威者常用溝通工具）
***TG[[放題]]**：話警方係噉放催淚彈，令示威者食催淚氣「食到飽」
***毅進仔**：對前線警員嘅稱呼，笑佢哋無文化，得毅進文憑嘅學歷
***[[毅進制]]**：每次遊行集會，警方點算嘅人數都會少過主辦單位數字好多，而且科學上明顯錯得離譜；由於差人又被人嗌作「毅進仔」，所以呢套計法就叫「毅進制」
***藍旗**：警方喺示威現場向示威者舉嘅旗，話場示威係違法，要即刻走人，否則警方可能使用武力
***黑旗**：警方喺示威現場向示威者舉嘅旗，話即將會發射催淚彈
***橙旗**：警方喺示威現場向示威者舉嘅旗，話即將會開槍（可以係橡膠彈、布袋彈、海綿彈，甚至實彈）
***紫旗**：警方喺示威現場向示威者舉嘅旗，話在場示威者違反《國安法》，有示威者會將紫旗改名為藝人鄧紫棋（鄧紫旗）
***警嫂**：對人群管理特別用途車（俗稱水炮車）嘅不文稱呼

## 攷
黃虹銘

**黃虹銘**（，），第六屆屯門區議會悅湖選區議員，2020年上任。

黃虹銘係中華基督教會銘賢書院畢業生，本身喺香港中文大學擁有法律博士學位。

2019年第6屆香港區議會選舉，佢參選屯門區嘅悅湖選區，結果以4419票打贏時任區議員張恒輝（攞到2415票）、前官東榮（攞到141票）。
甄紹南

**甄紹南**（，），係香港民協司庫，屯門區議會兆禧選區議員，由2016年做到2023年。

喺2015年第5屆香港區議會選舉入面，時任區議員嚴天生宣布退休，由佢接棒參選兆禧選區，結果以2021票當選區議員，成功接棒，四年後亦喺同一選區成功冧莊。

## 參考
盧俊宇

**盧俊宇**（，），係香港屯門區議會樂翠選區前任議員（2020年上任，2021年劈炮），民主黨籍，香港中文大學經濟學學士。

佢喺2019年嘅第6屆香港區議會選舉參選樂翠選區，攞到3,839票，得票比起四年前嘅何俊仁嘅1,736票重要多2,103票，以接近六成嘅得票率打低時任區議員新界大聯盟何君堯，被泛民主派支持者叫做「港人踢走何君堯嘅頭號功臣」。

2020年11月21號喺社交平台貼文，訛稱畀警方拘捕同帶返警署。

2021年7月7號，佢同黨友陳樹英、黎駿穎、黃麗嫦同埋何杏梅齊齊劈炮，成為泛民主派區議員辭職潮嘅其中一名犧牲品。

## 出面網頁

* 盧俊宇 - 民主黨
* 
* 
*
王德源

**王德源**（，），係香港泛民主派（立場挨近香港本土派）人士，屯網發言人，屯門區議會前任議員（2020年上任，2021年卸任）。

2021年10月5號，佢同黨友响社交平台宣布杯葛2021年香港區議員宣誓，同日冇咗議席。
羅佩麗

**羅佩麗**（，），係香港泛民主派人士（朱凱迪盟友），屯門區議會建生選區前任議員（2020年上任，2021年劈炮）。
王百羽

**王百羽**（，），花名「王伯」、「超區坦克車」，係香港泛民主派人士，天水圍民生關注平台發言人，元朗區議會天恆選區議員，2020年上任。

喺2015年嘅第5屆香港區議會選舉、2019年第6屆香港區議會選舉，王百羽曾經喺天恆選區兩度同陸頌雄交手，2015年嗰屆以1317票落選，但係四年後（2019年）佢就以6004票打低陸頌雄。

2021年初泛民主派35+初選案入面，香港政府引用北京未經諮詢或香港人同意，強行訂立嘅港版國安法，對包括王百羽在內47名民主派人士進行政治檢控，而王百羽就同年5月尾劈炮，唔撈區議員一職。

## 參考
黃偉賢

**黃偉賢**（，），係泛民主派元老、香港民主黨員，元朗區議會南屏選區前任議員，由1988年做到2021年。

佢亦做過香港立法局議員，由1991年做到1997年。

2021年10月21號，佢同黨友鄺俊宇、伍軒宏、黎寶華被裁定2021年香港區議員宣誓無效，即時冇咗區議員席位，而佢留低嘅元朗區議會主席一職，就由鄉事派沈豪傑繼承。

## 政治立場
佢係香港民主派人士。

### 選舉經歷
喺2015年香港區議會選舉，佢攞到2,598票，成功當選。

## 其他事件
喺2024年3月，法庭就七二一元朗襲擊進行審訊，其中黃偉賢有份被辯方傳召作供。佢揭露當時事前已經知道會出事，曾經通知元朗警區警民關係組嘅鄧警長「鄉事吹大雞」，但鄧警長就好平靜，胸有成竹話有部署，但事件最終變成親中派對民主派支持者施予強烈暴力嘅事件。

## 參考
王頴思

**王頴思**（，），係香港熱血公民前成員，元朗區議會逸澤選區前任議員，2020年上任，2021年9月，由於熱血公民解散，佢宣布劈炮。
何杏梅

**何杏梅**（，），係香港民主黨員，曾經兩次擔任屯門區議會議員。

何杏梅第一次參選係喺屯門嘅大興選區，當時係代表港同盟去爭返「三料議員」吳明欽因病過世嘅遺缺，最後成功當選。不過到咗1994年，何杏梅畀民建聯嘅陳文華打低。1999年，何氏轉戰景峰選區贏咗，一直做到2021年為止。

## 歷屆選舉結果

## 參考
張秀賢

**張秀賢**（，），係香港建制派人士（泛民主派出身）、過氣社運搞手，前學民思潮發言人、立言香港過氣召集人，元朗區議會元龍選區前任議員（2020年上任，2021年劈炮）。

張秀賢細個喺屯門安定邨長大，係順德聯誼總會梁銶琚中學嘅舊生，而佢曾經做過第44屆香港中文大學學生會會長、參與過雨遮運動。

2021年10月21號，張秀賢喺Facebook專頁出Po，話自己身體狀況轉差（肝臟有腫瘤），正式遞信劈炮。劈炮之後成為香港基本法基金會企業傳訊經理同基本法學生中心成員。
動物認知

**動物認知**係指非人類動物嘅認知能力。齋靠相對簡單嘅研究經已可知，非人類動物具有記憶、解難同埋決策等嘅多種認知功能，而有部份嘅動物物種甚至仲具有一啲能力，原本學界以為係人類先至有嘅，例如係自我意識以及語言呀噉。呢方面嘅研究，亦都引起咗有關動物權益嘅一啲討論。

研究動物認知嘅動物行為學領域就係所謂嘅認知動物行為學。

## 定義問題

值得一提嘅係，有關智能呢個概念要點定義，廿一世紀初嘅學界仲未有完全一致嘅共識。

## 唔同物種
根據對動物認知嘅研究，智能上表現出眾嘅非人類物種有以下呢啲：
*黑猩猩屬同其他人科動物：黑猩猩同多種嘅人科動物都識得運用工具（一般認為，曉用工具係智能高嘅表現），例如係用石頭打爛硬嘅食物嘅外殼，或者用樹枝將匿喺窿入面嘅蟲撩出嚟等等；除此之外，黑猩猩係極少數具有自我意識（知道自己係同環境分開嘅一件物體，識得喺鏡入面認得自己）嘅非人類動物。
*狼等多種嘅犬科動物：有實驗試過要狼同狗喺實驗室入面搵嘢食，嘢食收埋咗喺兩個盒當中其中一個裏面，而研究員會用各種嘅手勢話俾佢哋知嘢食喺邊個盒嗰度，結果發現，狼同狗都曉慢慢學識解讀研究員嘅手勢，學識一嘢就搵到邊個盒有嘢食（學識解讀環境入面嘅訊號係智能嘅表現）；狗出咗名識得學做各種嘅手勢同動作（例如係扮死），而狼只要有適當嘅誘因，都曉學多種嘅動作。
*海豚：海豚能夠解決複雜嘅問題以及用複雜嘅方法同同類溝通；而且有研究試過搵到有海豚曉採集海綿，再用啲海綿包住自己嘅吻突（頭前方突出嗰忽），似乎用嚟幫助佢哋用吻突喺海床嗰度掘窿－表示海豚識得整同用工具解難。
*大笨象：大笨象曉做好多有智能嘅行為；例如有研究發現大笨象識喺地下掘窿，用個窿裝住飲嘅水，跟住仲會由樹嗰度採集樹皮，用樹皮遮住個窿等啲水唔會蒸發走，打後遲啲仲會返去個窿嗰度飲水－即係話大笨象會用工具，而且識做長遠嘅計劃。
*烏鴉：烏鴉識得運用工具，例如有研究搵到，有烏鴉會將堅果擺喺馬路上，等經過嘅車車爛堅果嘅殼，然後自己攞個堅果食；烏鴉仲曉同同類傳達複雜嘅資訊，例如有研究試過發現，烏鴉能夠認得傷害同攻擊過自己嘅人類，及後仲令到區內其他（冇見過嗰個人嘅）烏鴉同樣學識避開嗰個人－表示烏鴉嘅溝通系統能夠傳達「某個某個人係乜樣」等嘅複雜資訊。
*蜜蜂：蜜蜂曉起大過自己身體好多嘅竇（一般認為，曉起大過自己身體好多嘅結構係智能嘅象徵，例如人類就識做呢樣嘢）；而且蜜蜂能夠記住採過嘅花－就算朵花離佢個竇成幾公里遠－嘅位置記起碼幾日嘅時間，有相當強嘅記憶力。睇埋真社會性。
*多種嘅頭足綱（包括咗八爪魚同墨魚等嘅動物）：頭足綱嘅神經系統同脊椎動物嘅大相逕庭，但就有極高度嘅智能，例如八爪魚就識得做觀察學習（透過觀察第啲動物嘅行動同結果嚟學識乜嘢應該做乜嘢唔應該）以及運用多種嘅工具。

## 自我意識

鏡測試係廿一世紀初動物行為學上成日用嘅一種實驗，指睇吓一隻動物識唔識得喺鏡入面認得自己，用嚟測試隻動物有冇自我意識：自我意識係一種心理狀態，指個體意識到自己係同第啲個體以及環境分離嘅一件物體；响廿一世紀初嘅認知科學上認為，如果一隻動物有「自己」嘅概念，噉佢理應會能夠（例如）喺塊鏡入面睇到自己頭頂上面有笪污漕嘢，並且郁手清理笪嘢。

根據鏡測試嘅結果，絕大多數嘅動物物種都冇自我意識，而人、黑猩猩同鬼蝠魔鬼魚等嘅物種係少數嘅例外。

## 睇埋
*動物行為
*動物權益
*邪惡問題
*植物智能

## 引咗

## 拎

* Allen C. "Animal Consciousness". In Zalta EN (ed.)，史丹福哲學百科全書
* Andrews K. "Animal Cognition". In Zalta EN (ed.)，史丹福哲學百科全書
音樂廳舞蹈

**音樂廳舞蹈**（）係指跳嚟為咗表演畀觀眾睇嘅舞蹈，通常會喺一個舞台上面跳，等啲觀眾可以一齊坐喺台下面睇。

## 睇埋
*參與舞蹈，可以話係音樂廳舞蹈嘅相對。
*舞台
*舞台藝術
排舞

**排舞**（），又叫**編舞**，係指設計一系列畀舞蹈員跳舞嘅動作嘅過程。

## 睇埋
*序列舞
*動作指導
*即興跳舞
*視藝設計原則，排舞要考慮啲舞蹈員喺舞台上形成乜嘢影像。
## 參攷
古典芭蕾舞

**古典芭蕾舞**（）係建基於傳統芭蕾舞技巧同詞彙嘅嗰一套芭蕾舞，亦都係最廣為人知嗰一種。古典芭蕾舞最明顥嘅藝術特徵有以下呢啲：
*重視流暢優美嘅動作；例：舞蹈員要用特定嘅腳位同步行方法（即係所謂嘅「古典式行走」）嚟連接唔同嘅舞步。
*偏好修長嘅線條；例：做阿拉伯斯卡舞姿（Arabesque）嗰陣要將隻抬起髀伸到直一直，令個舞蹈員嘅膊頭去腳板成一條長嘅線。
*講求對稱性；例：喺一班舞蹈員一齊團隊跳舞嗰時，佢哋企嘅位置會成對稱嘅圖形。
*喺舞步上有好嚴謹嘅規範；通常一場古典芭蕾舞表演入面嘅*舞段*（pas）冚唪唥都係由古典芭蕾舞嗰柞基本舞步砌出嚟嘅，所以喺學古典芭蕾舞嗰陣，老師會要求學生學曉完美噉做每一個古典舞步。

古典芭蕾舞可以按照地區分做法國式、意大利式、英格蘭式、同俄羅斯式等多派。好多時，每一款古典芭蕾舞都有佢自己獨有嘅教法，而英國皇家舞蹈學院（The Royal Academy of Dance）用嘅嗰套教法係最廣受探用嘅（香港同中國大陸啲芭蕾舞老師多數都係用呢套嘅）。皇家舞蹈學院嗰套結合咗意大利式、法國式、同俄羅斯式嘅教法，形成咗英格蘭式呢種獨有嘅一種風格，為全世界嘅芭蕾舞教育制定咗標準。

## 技巧

芭蕾舞技巧（ballet technique）包含咗一柞特定嘅身體移動方法，係芭蕾舞嘅基礎。芭蕾舞有好多技巧，而且好多技巧喺唔同門派之間有所差異，不過無論門派，古典芭蕾舞都有某啲共通點：古典芭蕾舞蹈員會用五大腳位（five positions of the feet），而且跳親乜舞步都會用呢啲腳位起始同作結，喺做腳位嗰陣雙髀會外開（turnout；用髖關節嘅力將雙髀向外轉，令雙腳腳尖遠離對方）；喺起跳嗰陣，古典芭蕾舞蹈員追求輕盈感（指望落好似喺空中飄噉嘅視覺效果）... 等等。呢啲特定嘅舞步會組成一段段嘅舞，喺某啲芭蕾舞劇當中，編舞師可能會加入少量古典舞步以外嘅舞步，但古典芭蕾舞表演嘅重心一定係以古典舞步為主（現代芭蕾舞就傾向加入大量非古典舞步）。

## 敘事性

古典芭蕾舞劇嘅另一個特徵係實會有故仔（相比之下，現代芭蕾舞成日會冇故仔，純粹用舞蹈表達情感或者抽象諗法）：一場典型嘅古典芭蕾舞劇會分做若干幕，每一幕代表個故仔入面嘅某一段；喺每一幕當中，啲芭蕾舞蹈員會著住代表所演嘅角色嘅服裝，喺一個有適當佈景嘅舞台上面，隨住心情上符合嗰幕嘅情節嘅音樂跳出編舞師所指定嘅舞步，用呢啲舞步再加埋些少默劇技巧作為肢體語言，表達每個故仔啲角色嘅情感。

舉個例說明，《天鵝湖》（Swan Lake）係一齣舉世聞名嘅古典芭蕾舞劇，多數版本嘅天鵝湖分做四幕，第二幕講王子喺個湖嗰度同俾邪惡魔法師變咗做天鵝嘅公主邂逅並且一見鍾情；喺呢一幕當中，王子會著住有返噉上下豪華（但依然方便郁動）嘅服裝，表達佢係一個王子，而公主多數會著住純白色（好似白天鵝噉嘅色水）嘅芭蕾舞裙，舞台佈置會係一個平靜嘅湖景，而跟住王子同公主會伴隨住浪漫嘅音樂，一路跳舞一路有互相依偎嘅動作－靠噉嚟表達俾觀眾知「王子同公主喺湖邊相遇，並且墮入愛河」嘅情節。

古典芭蕾舞劇比較出名嘅有《天鵝湖》同埋《合桃鉗》（The Nutcracker）等等，呢啲膾炙人口嘅芭蕾舞劇到咗廿一世紀都仲係成日俾人攞嚟返炒，而且佢哋嘅故仔仲有俾人改編做戲等第啲媒體嘅創作品。

### 著名劇目
古典芭蕾舞劇最出名嘅有以下呢啲：
*天鵝湖
*合桃鉗
*睡公主（Sleeping Beauty）
... 等等。

## 睇埋
*芭蕾舞
*芭蕾舞史
*現代芭蕾舞

## 參考書
*Anderson, Jack (1992). *Ballet & Modern Dance: A Concise History (2nd ed.)*. Princeton, NJ: Princeton Book Company, Publishers. ISBN 0-87127-172-9.
*Bland, Alexander (1976). *A History of Ballet and Dance in the Western World*. New York: Praeger Publishers. ISBN 0-275-53740-4.
*Chantrell, Glynnis, ed. (2002). *The Oxford Essential Dictionary of Word Histories*. New York: Berkley Books. ISBN 0-425-19098-6.
*Kirstein, Lincoln; Stuart, Muriel (1952). *The Classic Ballet*. New York: Alfred A Knopf.
*Lee, Carol (2002). *Ballet In Western Culture: A History of its Origins and Evolution*. New York: Routledge. ISBN 0-415-94256-X.

## 攷
浪漫芭蕾舞

**浪漫芭蕾舞**（參照）係 19 世紀早期（浪漫時期）嘅法國起源嘅一套芭蕾舞，到咗今日都仲有發展緊。喺技巧上，呢個時期嘅芭蕾舞最大嘅特徵係開始咗使用腳尖企（en pointe），腳尖企指個舞蹈員腳踭離地，淨係用腳尖支撐全身，腳尖企主要係女舞蹈員做嘅，用意係造出輕盈嘅美感。腳尖企嘅出現大大噉影響咗浪漫芭蕾舞嘅發展：腳尖企引起人注意女舞蹈員嘅輕盈性，所以浪漫芭蕾舞好多時以女舞蹈員做主導，會加埋長嘅芭蕾舞裙，突顯舞蹈員柔軟同柔弱嘅氣質。同時，當時嘅科技演進發明咗煤氣燈，能夠用呢種燈比較柔軟嘅光造出一種神秘感。總體上，呢啲發展令浪漫芭蕾舞同古典芭蕾舞風格上有差異－浪漫芭蕾舞零舍陰柔、輕盈、同具有神秘氣氛。

除此，浪漫芭蕾舞受到當代盛行嘅浪漫主義影響，鍾意用帶強烈情感嘅主題做佢嘅美學基礎，啲故仔好多時都圍繞住女性靈異生物點整蠱人類嘅男人。例如係成日俾人攞嚟代表浪漫芭蕾舞嘅《芝莎》噉，就有一幕係男主角意外害死咗女主角之後，俾一班生前俾男人呃過嘅女鬼纏繞。

## 劇目
一般嚟講都認為，1832 年演嘅《風仙女》係史上第一齣浪漫芭蕾舞劇，而 1870 年嘅《歌碧麗亞》就係最後一齣，當中《芝莎》可以話係浪漫芭蕾舞當中最出名嘅劇目：
### 芝莎

《芝莎》係由 19 世紀法國大作曲家亞道夫亞當所作曲嘅一齣芭蕾舞劇。

芝莎故仔大概係噉嘅：第一幕講天真嘅村婦芝莎愛上男主角*萊斯*（Loys）；萊斯查實係個貴族，真名叫*艾伯列特*（Albrecht），為咗避開佢未婚妻而假扮農民嚟到山旮旯嘅農村暫住；及後艾伯列特屋企人嚟到農村扚佢返去結婚，而芝莎亦都知道咗真相，冇幾耐芝莎仲死咗（死因視版本而定，多數版本話芝莎天生體質弱，因為受唔住打擊心臟病發）；第二幕講芝莎死咗化成幽靈，並且喺森林撞到一班棄婦嘅幽靈，呢班女鬼生前俾男人呃過，家陣死咗就靠喺森林殺死後生男人嚟出氣；有一日，艾伯列特為咗掃芝莎嘅墓走入去森林，班女鬼想對艾伯列特落手，但芝莎出於愛而出手阻止佢哋，仲救返艾伯列特。對好多評論家嚟講，芝莎嘅女鬼主題係最令人印象深刻嘅：喺所有版本嘅芝莎當中，都會有一個舞段係由扮演艾伯列特嘅男舞蹈員用跳舞表達恐懼等嘅情緒，同時會有班打扮成幽靈嘅女舞蹈員圍住佢跳舞，表達艾伯列特俾女鬼纏繞嘅情節，而芝莎嘅宣傳海報封面多數會係作幽靈打扮嘅女舞蹈員。

芝莎喺好多方面都係典型嘅浪漫芭蕾舞劇：成套劇以一個柔弱嘅女性角色（芝莎）做中心、編舞上重視輕盈性（飾演幽靈嘅女舞蹈員基本上實會想要有輕盈感，所以多數會勁用腳尖企）、而且主題涉及女性靈異生物（女鬼）。

## 睇埋
*芭蕾舞
*芭蕾舞技巧
*古典芭蕾舞
*浪漫主義
*亞道夫亞當

## 引咗
現代芭蕾舞

**現代芭蕾舞**（；英文：**modern ballet**），又有叫**當代芭蕾舞**（**contemporary ballet**），係廿世紀中起源嘅一種舞蹈，結合咗古典嘅芭蕾舞同現代舞嘅元素喺入面。現代芭蕾舞會運用古典芭蕾舞嗰柞技巧，但相對於幾乎純粹用古典芭蕾舞技巧嘅古典芭蕾舞嚟講，現代芭蕾舞會加入好多現代舞或者默劇等第啲表演藝術嘅元素喺入面，形成一種唔似得古典芭蕾舞噉規範化嘅舞種，而且因為現代芭蕾舞表演當中傳統芭蕾舞技巧嘅重要性低咗，所以好多藝術評論家都認為，嚴格嚟講現代芭蕾舞經已唔可以算係芭蕾舞嘅一種。

現代芭蕾舞有好多反叛性嘅特徵（呢點似現代舞）：現代芭蕾舞好多時唔著鞋跳（古典芭蕾舞實會著軟鞋跳）、通常冇乜故仔可言（古典芭蕾舞劇實會有故仔）、有陣時仲會跟一啲有人聲嘅音樂嚟跳（古典芭蕾舞會用純音樂，舞蹈員唔會出聲，所以係冇人聲嘅演藝）。因為上述嘅特徵，現代芭蕾舞俾一啲評論家覺得佢衹不過係一種會用到古典芭蕾舞技巧嘅現代舞，多過係一門芭蕾舞。廿一世紀仲有啲舞蹈種類會將古典芭蕾舞技巧結合落去非西方嘅舞蹈嗰度整新舞種。

多得現代芭蕾舞，「ballet」呢個字喺西方世界嘅定義經已變到有些少含糊：「ballet」呢個詞開始變成俾人攞嚟形容「任何會局部運用古典芭蕾舞技巧嘅舞蹈」－跟手自然亦有咗「古典芭蕾舞」呢個詞，用嚟指返完全建基於傳統芭蕾舞技巧嗰種舞蹈。而喺廿一世紀，一個受芭蕾舞訓練嘅舞蹈員好多時都會俾人要求佢識跳傳統嘅古典芭蕾舞得嚟，又要識埋新古典或者現代芭蕾舞。

## 睇埋
*芭蕾舞
*現代舞
*古典芭蕾舞

## 攷

## 拎
*
芭蕾舞團

**芭蕾舞團**（）係指一班結合埋一齊表演芭蕾舞嘅人員，包括編舞師同芭蕾舞蹈員等嘅多種人員。
老點你

《**老點你**》（**Senior Says**），係香港電視娛樂製作嘅文化節目，由五位老人家陳潔珍、葉惠而、李錦成、連瑞庭、羅金成主持，2019年10月27號到2020年1月19號逢禮拜日14:00-14:30播。節目嘅長者智囊團會同後生仔交流下唔同話題。

## 每集一覽

## 出面網頁
*ViuTV：老點你
泰食力

《**泰食力**》（**Exquisite Thai**），係香港電視娛樂製作嘅飲食節目，由劉思美主持，2019年11月30號同12月7號逢禮拜六15:30-16:00播。節目介紹泰國菜餐廳。

節目未有提供重溫。
皇家舞蹈學院

**皇家舞蹈學院**（法文：**Académie Royale de Danse**）係由法國嘅路易十四（Louis XIV）喺 1661 年3月建立嘅舞蹈學院，對芭蕾舞嘅發展好重要。
巴黎歌劇院芭蕾舞團

**巴黎歌劇院芭蕾舞團**（**Paris Opera Ballet**；法文：**Ballet de l'Opéra national de Paris**）係法國一個極具影響力嘅芭蕾舞團，始創於 1669 年，係世上最古老嘅芭蕾舞團。
現代舞

**現代舞**（**modern dance**）係一個大嘅分類，包含咗多種由 19 世紀尾至廿世紀初誕生嘅西方舞蹈。

一般認為，現代舞係對歐美傳統嘅古典芭蕾舞（classical ballet）嘅一種反叛：喺 19 世紀尾，舞蹈藝術家有好多都覺得芭蕾舞太過形式化（芭蕾舞有好多特定嘅舞步，要求舞蹈員跟到足），想要將西方嘅舞蹈藝術變得自由啲，是佢哋開始對芭蕾舞嘅傳統作出反叛，例如係拒絕著芭蕾舞傳統會著住嘅鞋，改為唔著鞋跳舞等等。

## 攷
陳星弼

**陳星弼**（）係中華人民共和國微電子學家、中國科學院院士，主要從事新型功率器件同其集成電路等領域嘅研究。佢係國民黨要人陳德征嘅仔。

## 生平
陳星弼於1931年1月28號於上海出世，祖籍浙江浦江。1952年同濟大學電機系畢業。之後曾經任職於廈門大學、南京工學院、中國科學院應用物理研究所。1956年起任教於成都電訊工程學院（現為電子科技大學）。1980年去美國，先後喺俄亥俄州立大學、伯克利加州大學擔任訪問學者。1983年返國之後出任電子科技大學微電子科學與工程系系主任。之後又建立微電子研究所並任所長。1999年當選中國科學院院士。2001年加入九三學社。

2019年12月4號17點10分，陳星弼喺四川成都病死，享年88歲。

## 參考資料

## 連出去
* 
* 
* 

類:祖籍浙江

類:中國工程師
類:中國科學院院士
類:大專院校教授
英國皇家舞蹈學院

**英國皇家舞蹈學院**（，簡稱 ）係英國嘅一個組織，專門制定有關教舞同學舞嘅考試同規範，尤其集中於芭蕾舞。英國皇家舞蹈學院喺 1920 年建立於英國倫敦，喺 1935 年得到皇家特許狀，成為英國最有影響力嘅芭蕾舞組織。

英國皇家舞蹈學院嘅目的係要提升英國嘅芭蕾舞水準，為芭蕾舞要點教（例如邊啲技巧要學先，邊啲技巧要用乜方法教等等）作出咗個基準，出咗一大班出色嘅歐洲芭蕾舞蹈員，而因為英國嘅龐大影響力，令美加同澳紐等嘅國家都係跟 RAD 嗰套教法嘅，令 RAD 嘅芭蕾舞教法傳播到全世界。

時至今日，世界大多數地區（包括大中華地區在內）嘅人學芭蕾舞都係以跟 RAD 嘅教法為主嘅，每年有大約成 250,000 個學生會報考 RAD 嘅芭蕾舞考試，想得到由 RAD 所頒發嘅證書。

## 睇埋
*芭蕾舞
*芭蕾舞史
*芭蕾舞蹈員
*皇家舞蹈學院

## 攷
新古典樂

**新古典樂**（**neoclassical music**）係一柞喺廿世紀、一戰同二戰之間出現嘅音樂。新古典樂嘅作曲家追求返去古典樂嗰種美學，講求音樂要有秩序、平衡、清晰、同情感上受制。
En pointe

**腳尖企**（）係一種芭蕾舞上嘅技巧，傳統上通常係女舞蹈員先會用嘅，指個舞蹈員：
*將腳踭離地，淨係腳趾尖掂地，用腳趾尖支撐住全身嘅重量，而且
*支撐身體嘅髀要伸到直一直；
傳統上，腳尖企俾人認為係專業女芭蕾舞蹈員想追求嘅技巧：一個女芭蕾舞蹈員做腳尖企嘅姿態一般都俾人覺得係好體現到芭蕾舞追求嘅輕盈美感；而事實係，腳尖企要求極高嘅技術－腳尖企會對舞蹈員嘅腳趾造成極大嘅壓力，腳尖企做得唔好成日都會搞到舞蹈員整親，而一路做腳尖企一路做腳尖旋轉（pirouette）等嘅進階舞步更加係要求好勁嘅平衡力，所以普遍認為，一個芭蕾舞蹈員「能夠喺腳尖企嘅情況下順暢噉做出舞步」表示佢係有返咁上下技術嘅。
## 技巧
腳尖企技巧包含咗力學同美學兩部份。「力學」係指個舞蹈員要識得身體點擺、手同腳嘅位置要令到身體能夠喺成個過程－由變腳尖企至到做完返去正常企－當中維持平衡；而「美學」就係指對眼望嘅方向同手臂嘅擺位嘅擺位等嘅嘢要能夠配合腳尖企嘅動作，形成一個整體上有美感嘅姿勢。

### 進入腳尖企
一般嚟講，要由「唔係腳尖企」進入「腳尖企」嘅狀態，有三種方法：
***Relevé**：指個舞蹈員兩隻腳板一齊喺企定定嘅腳位，然後兩腳一齊腳踭離地，雙髀外開進入半腳尖企狀態，最後再進入腳尖企；
***Sauté**：指個舞蹈員係噉咦彈起，再以腳尖企嘅形式降落，常用於節奏快啲嘅舞段；
***Piqué**：指個舞蹈員一腳踏出去（伸出去嗰條髀要伸直），並且以腳尖企落地，跟手另外嗰隻腳就去佢要去嘅位（例如係跟住踏前變成第五腳位腳尖企）；

## 半腳尖企

半腳尖企（demi-pointe）指跳舞嗰個人淨係腳板嘅前半橛掂地而腳踭離地，相對於完全腳尖企要求跳舞嗰個人淨係得腳趾尖掂地。半腳尖企可以話係容易版嘅腳尖企－喺腳尖企嗰陣，個舞蹈員全身嘅體重會將壓力施加落去腳趾嗰度，而做半腳尖企嗰陣，個舞蹈員嘅身體重量會由腳趾加埋腳板前半橛一齊承受。

半腳尖企喺舞台同課堂上都有用：男芭蕾舞蹈員會做大量嘅半腳尖企；而喺芭蕾舞教育上，芭蕾舞老師通常都會要初階學生練習勁喺練功扶手隔離做半腳尖企；噉做用意在於想要學生習慣吓「腳板唔完全掂地」嘅感覺，準備第時學做腳尖企，而除此之外，練習做半腳尖企仲可以提升學生腳板同腳瓜嘅肌肉力量，而等到佢哋平衡力同肌肉力量有返咁上下，老師就可以開始要佢哋試吓做完全嘅腳尖企。

## 足尖鞋

足尖鞋（pointe shoes）係一種為女芭蕾舞蹈員特別設計嘅芭蕾舞鞋，俾好多人認為係芭蕾舞用具當中其中一種最易認、最廣為人知嘅。足尖鞋嘅特徵係喺腳尖個位特別加強咗，會用厚嘅布料甚至木嚟造（正常嚟講，芭蕾舞鞋係用絲綢同真皮等軟淋淋嘅物料造嘅），令到著住呢種鞋嘅舞蹈員能夠做完全嘅腳尖企做一段長啲嘅時間。足尖鞋通常唔擺得幾耐：一個舞蹈員著住呢啲鞋嗰時，通常會係噉勁做腳尖企－將自己全身嘅重量施落去對鞋嘅腳尖位度，所以一對足尖鞋通常著得嗰十零廿個鐘頭已經開始爛；相比之下，一對普通嘅芭蕾舞鞋喺正常情況下，起碼可以著到成兩三個月。

足尖鞋源於浪漫芭蕾舞（romantic ballet）盛行嘅 1820 年代，當時意大利名芭蕾舞蹈員瑪麗塔里奧尼（Maria Taglioni）開始咗嘗試做腳尖企，而因為當時仲未有足尖鞋呢家嘢，佢就自己郁手改造自己對軟鞋，將棉花塞入去對鞋嘅腳尖位嗰度，等自己做腳尖企嗰陣腳趾冇咁辛苦。打後腳尖企開始盛行，成為正規芭蕾舞技巧嘅一部份，正式令到芭蕾舞界研究整足尖鞋。而遲吓到咗 1862 年，足尖鞋嘅製作技術成熟，大致上成為咗廿一世紀見到嘅樣。

## 睇埋
*浪漫芭蕾舞
*阿拉伯斯卡
*腳尖旋轉
*Ballon
*平衡力

## 參考資料

## 拎
*Pointe shoes. *Ballet Hub*.
亞道夫亞當

**亞道夫亞當**（**Adolphe Adam**；）係法國嘅一個作曲家，為多齣歌劇同芭蕾舞劇作過曲，出名作品有佢為《芝莎》（*Giselle*）呢齣芭蕾舞劇作嘅曲。
## 睇埋
*芭蕾舞音樂
芭蕾舞腳位

**芭蕾舞腳位**（；）係最基本嗰種芭蕾舞技巧，指一柞用嚟起始同終結每個舞步嘅腳板位置。腳位係芭蕾舞當中最緊要最基礎嘅技巧之一：古典芭蕾舞嘅舞步冚唪唥都係以五大腳位當中其中一個起始同作結嘅－喺跳舞嗰陣，舞蹈員會用其中一個腳位起始，做個舞步，做完之後又成其中一個腳位（有啲舞步可能會做前做後腳位變咗，有啲做前做後腳位不變），跟住再去做下一個舞步，如是者一路做到跳完段舞為止。

## 五大腳位
一般嚟講，無論係跟邊個門派，芭蕾舞學生首先要學識嘅實係喺 1725 年由法國芭蕾舞大師皮雅·布淳諗出嚟嘅五大腳位。五大腳位大致上如下：
***第一腳位**（first）：兩腳腳踭掂住位住身體正下方，而腳尖就指住相反方向，雙髀要直一直。
***第二腳位**（second）：似第一腳位，但係兩腳腳踭要分開，彼此之間維持大約髖關節咁闊嘅距離。順帶一提，用第二腳位做 grand plié （一種基礎芭蕾舞舞步，雙髀喺個膝頭嗰度向外彎曲、同時上半身維持垂直、而且身體冇橫向郁動）嗰陣，腳板會由頭到尾掂地（用第啲腳位做宏髀屈曲嗰時，腳踭會中途離地）。
***第三腳位**（third）：同第一腳位類似，但係雙腳嘅腳踭要互相平行，大致上去到另一隻腳板嘅中間位置；呢個係比較少用嘅一個腳位，因為成日俾人以為係一個做得衰嘅第一或者第五腳位。
***第四腳位**（fourth）：兩隻腳板平行但腳尖指住相反方向，腳尖要去到另一隻腳踭咁遠，兩隻腳板相距大約一隻腳板嘅距離。呢個腳位都係比較少用。
***第五腳位**（fifth）：係五大腳位當中最難做嗰個；同第四腳位類似，唯一嘅分別係兩隻腳板要掂住。

## 五大之後
除咗五大腳位，後期嘅芭蕾舞仲有咗由烏克蘭裔芭蕾舞蹈員謝治·里法（Serge Lifar）發明嘅第六同第七腳位，不過呢啲腳位冇咁常用，而且使用嘅分佈亦都冇咁廣：

兩隻腳並排一齊。

雙腳好似第四腳位噉一前一後，不過要腳尖企（en pointe），腳踭嘅底向住中間，「左腳前右腳後」定「左腳後右腳前」都得。

## 實例

File:Yuanyi Zhang - Giselle, Prince Albrecht - Prix de Lausanne 2010-3.jpg|第三腳位
File:Francisco Mungamba Reina - La Belle, Prince Désiré - Prix de Lausanne 2010-6.jpg|第四腳位
File:Mingyi Liang - Giselle, Prince Albrecht - Prix de Lausanne 2010-3.jpg|第五腳位

## 睇埋
*芭蕾舞
*芭蕾舞手位
*芭蕾舞詞彙

## 引咗

## 拎
*
切劇蒂方法

**切劇蒂方法**（**Cecchetti method**）係由意大利芭蕾舞蹈員切劇蒂（Enrico Cecchetti）所創嘅一種芭蕾舞教法。呢種教學法出咗名會運用人體解剖學嘅知識嚟教啲學生學芭蕾舞－切劇蒂方法有諗到人體解剖學嘅原理，會要求學生每個禮拜定時定候噉做某啲特定嘅運動嚟鍛鍊某幾舊（對跳芭蕾舞嚟講零舍緊要嘅）肌肉，精確到好似運動科學噉嘅樣。
巴倫錢方法

**巴倫錢方法**（**Balanchine method**）係由美國芭蕾舞大師佐治·巴倫錢（George Balanchine）喺紐約市芭蕾舞團做嘢嗰陣所創嘅一種芭蕾舞教學法，當中巴倫錢參考咗佢喺俄羅斯學芭蕾舞嗰時學到嘅技巧。呢種教學法出咗名會以極之快嘅速度做出慣性嘅舞步，強調線條，最大嘅特色係身體擺位嘅方法好反傳統：用呢種風格嘅舞蹈員要有極之高嘅柔軟度，好多時會繃緊嗮雙手甚至對腳嘅肌肉，而且仲好興將手腳擺喺不平衡嘅位置。因為佢嘅極端性，用巴倫錢方法學芭蕾舞嘅學生比較容易喺練舞嗰陣整親。

## 攷
日本政區

**日本政區**主要分做三個層級：一級政區有47個，合稱都道府縣；二級政區主要係郡同支廳，但大多已經虛級化；三級政區包括市、町、村，而市可以再分做政令指定都市、中核市、特例市同（普通嘅）市四個類別。
都道府縣

**都道府縣**係日本一級政區嘅稱呼，總共有47個，包括一都（東京都）、一道（北海道）、兩府（大阪府、京都府）、四十三縣，政區首府叫都道府縣廳所在地，政區首長叫知事。

都道府縣嘅雛形係1871年明治維新推行嘅廢藩置縣，將嗰時嘅藩改制做72個縣，1888年縮到44個縣，嗰時另有三府（東京府、大阪府、京都府）一道（北海道）。而現代47個都道府縣，就係由1947年通過嘅《地方自治法》確立嘅。

## 睇埋
*五畿七道
華加諾娃方法

**華加諾娃方法**（**Vaganova method**）係一種源自俄羅斯嘅芭蕾舞訓練法，由俄羅斯芭蕾舞老師華加諾娃（Agrippina Vaganova）所創。華加諾娃佢本來係一個芭蕾舞蹈員，後嚟喺 1916 年退休，改行做芭蕾舞老師，後尾仲喺 1934 年嗰陣寫出咗《*The Fundamentals of Classical Dance*》（粵文：古典舞嘅基礎）一書，呢本書俾好多後人引用，成為咗本經典。

## 攷
D-麥角酸二乙胺

**D-麥角酸二乙胺**，又叫**麥角酸二乙酰胺**，慣稱**LSD**，係隻強烈嘅迷幻劑，無色無味，只要100微克就可以令大腦產生幻覺6到12個鐘，喺大部份國家都係被禁嘅毒品。
都

**都**可以係：
*首都
*大都會
*日本都道府縣嘅一種，得東京都一個
*都氏，姓氏
府

**府**可以係：
*政府
*首府
*府 (政區)，政區單位，而家得泰國全面用
** 日本都道府縣嘅一種，得京都府、大阪府兩個
廢藩置縣

**廢藩置縣**係日本明治維新嘅政策，喺1871年推行，將嗰時嘅藩改制做72個縣，1888年縮到44個縣，係現代都道府縣嘅雛形。
政區首長

**政區首長**（）係一個政區（尤其指一級政區）入面嘅阿頭，有唔同嘅稱呼，譬如省嘅阿頭就係「**省長**」；州嘅阿頭就係「**州長**」；縣嘅阿頭就係「**縣長**」。

喺古代中國，府嘅阿頭叫「知某府事」，明代開始簡化做「知府」；縣嘅阿頭叫「知某縣事」，明代開始簡化做「知縣」。呢種叫法畀日本參考咗，都道府縣嘅阿頭統一叫「**知事**」。

## 睇埋
*總督
*市長
松山新店線

**松山新店線**係臺北捷運其中一條路線，長21.3公里，20個站，可以細分做松山線、小南門線同新店線三段，同埋一條支線小碧潭支線。
## 車站




### 月台配置
* 島式月台：松山－南京復興、中山、小南門、台電大樓－大坪林、新店
* 側式月台：松江南京、北門、七張、新店區公所、小碧潭
* 島疊式月台：西門、中正紀念堂、古亭
文湖線

**文湖線**係臺北捷運其中一條路線，長25.7公里，24個站，可以細分做文山線同內湖線兩段。
## 車站




## 參考來源
中和新蘆線

**中和新蘆線**係臺北捷運其中一條路線，長31.5公里，26個站，可以細分做中和線、新莊線同蘆洲線三段。
## 車站
高雄捷運

**高雄捷運**係臺灣高雄市嘅地下鐵系統，亦係臺灣第二座投入營運嘅捷運系統，2008年開始營運，而家有3條線：高雄捷運紅線、高雄捷運橘線同高雄環狀輕軌。
桃園捷運

**桃園捷運**係臺灣桃園嘅地下鐵系統，2017年開始營運，而家有1條線：桃園機場捷運。
新北捷運

**新北捷運**係臺灣新北嘅地下鐵系統，2018年開始營運，而家有1條線：淡海輕軌。
治安

**治安**（），又叫**公共安全**（）、**公衆安全**（），係個社會統制嘅概念，係國家爲咗統治所實行嘅安定措施。

類:治安
類:軍事
舞蹈員

**舞蹈員**，又叫**舞者**，日常粵語口語時會借英文稱之為 **dancer**（），係專職舞蹈演出嘅演藝人員。舞者可以喺舞台、音樂影片、電視節目、電影同埋各類節慶之中表演。佢哋嘅工作結合藝術、體能、節奏感等嘅技巧，係表演藝術中技術要求極高嘅專業。

對於成就極高、技術非常精湛嘅舞蹈員，中文又會稱之為**舞蹈家**。做得舞蹈家嘅，往往唔只係識跳舞咁簡單，仲會寫書講舞蹈、教人跳、設計課程同教學方法、甚至開發新嘅教學法。

## 工作

最基本上，舞者要具備高度嘅節奏感、柔韌度、力量。佢哋要熟識自己跳嘅舞種有啲咩舞步，除咗要能夠準確掌握舞步節奏之外，仲要理解音樂情緒同舞蹈風格，並將佢哋融合成舞蹈表現力。

由於舞蹈涉及反覆練習同埋高強度嘅體能活動，舞者係一個頗容易受傷嘅行業。好似係芭蕾舞者噉，佢哋每日要進行幾個鐘咁耐嘅基礎訓練，去保持肌肉力量同平衡力。由於芭蕾舞鞋特別硬挺，長期著住容易造成指甲受損或者其他腳趾方面嘅傷。

## 培育
要成為專業舞者，好多時都要自細開始接受嚴格訓練。以芭蕾舞為例，學員通常喺六至八歲甚至更早就要入舞蹈學校學習。芭蕾訓練除咗注重技巧同形體之外，亦會培養音樂感、姿勢美同紀律意識。

## 睇埋
*跳舞
*舞步
*體能活動

## 引咗
黎明勞

**黎明勞**（，）係法國一位政治人同前外交官，由2017年起做過經濟及財政部部長。佢之前喺2008至2009年做過歐洲事務嘅國務卿，喺2009至2012年做過食物農務漁業部部長。

## 參考

## 出面網頁
電視節目

**電視節目**係喺電視台播出嘅節目，可以係電視台自己製作、製作公司製作或者買外地電視台節目嘅版權返嚟播。節目類型包括：新聞、劇集、娛樂、體育、教育等。一般嚟講，電視節目製作流程可以分為三個階段：前期製作、拍攝，以及後期製作。

## 製作團隊
*製作人
*編劇
*導演
*美術設計
*燈光師
*演員
*攝影師
*收音師
*剪接師

## 前期製作
前期製作階段嘅主要工作係節目內容嘅構思、製作流程嘅規劃，以及拍攝所需要各項要件嘅準備，以確保構思能夠真正轉換成為真實嘅聲音同影像。

;1. 節目內容構思
前期製作階段最初嘅任務就係節目內容嘅構思，小組每個成員諗出最想藉住由節目傳達出點樣嘅訊息，初步嘅構思需要係啲乜。

;2. 企劃書撰寫
節目內容有咗初步構思之後，跟住每個小組就要召開企劃會議，撰寫出節目嘅企劃書，將節目嘅構思具體化。定出節目名、節目嘅對象、節目嘅長度、節目嘅宗旨或目標、節目嘅內容大綱、影視節目嘅類型、節目嘅製作方式、預計製作進度、節目嘅參與人員，以及製作嘅預算等。

;3. 文字劇本同分鏡劇本嘅編寫
確認咗影視節目企劃書之後，就可將節目嘅內容大綱依照節目嘅類型態發展成詳細嘅文字劇本，撰寫出希望觀眾可以聽到同睇到嘅內容。喺文字劇本完成之後，可以進一步將劇本再轉化成分鏡劇本，安排節目嘅各樣畫面同聲音，並依照場地同鏡頭嘅唔同將內容加以分類。分鏡劇本應該盡量精確詳細，以便令到每個參與人員能夠順利完成事前嘅準備同拍攝工作。

;4. 各項拍攝工作嘅準備
喺完成劇本之後，另一項重要嘅工作係根據劇本內容，決定合適嘅演員，並依照劇情需要，去搵或佈置需要嘅場景，準備並設計需要嘅道具同服裝。

## 拍攝
拍攝階段係節目真正進行拍攝、錄製嘅過程。呢個階段嘅工作包括實際進入拍攝現場，進行各種型態嘅演出同拍攝，並錄製節目需要嘅所有畫面同聲音。喺製作節目嘅時候主要係由導演指揮現場，每項技術人員合作發揮佢哋嘅專業質素，例如美術設計協助佈景同道具嘅設置同調整，燈光師配合劇情架設合適嘅燈光效果，攝影師接按照導演嘅指示盡力捕捉最適當嘅畫面，收音師需要隨時留意每位演員嘅音量以錄製完美嘅現場聲音等等。

## 後期製作
;1. 剪接
拍攝完成之後，已經錄製好所有需要嘅畫面同聲音，但喺呢啲錄製好嘅母帶裏面，除咗所需要嘅片段之外，亦有好多NG嘅畫面同聲音，導演亦可能要求演員喺同一個場景拍攝幾個唔同位置嘅鏡頭，而且錄製片段嘅次序未必同原本規劃嘅順序一樣。因此，呢個階段嘅重要任務就係要剪輯出真正需要嘅畫面同聲音，並將佢哋按照劇本加以排序。

;2. 效果
節目嘅內容唔係全部都能夠喺現場拍攝完成，部分節目可能會加入一啲效果嚟強調劇情，例如用慢動作。有時需要加入特效嚟協助劇情嘅表達。另外，剪接之中一段段排序好嘅影片，亦必須喺呢個階段加以銜接。銜接嘅時候除咗單純嘅將片段嘅頭尾相接之外，亦需要依據節目嘅需求加入轉場效果。喺影片剪輯完成之後，最後要為節目加入片頭、片尾同字幕。

;3. 聲音編輯
影片嘅內容除咗現場收音之外，若果需要有旁白，或者現場收音效果唔係幾好，亦可以喺呢個階段重新配音嚟彌補呢個缺陷。除此之外，影片亦經常會加入背景音樂或音效嚟輔助劇情氣氛嘅傳達。

## 睇埋
*電台節目

## 出面網頁
*影視節目製作流程與分工
電台節目

**電台節目**，又叫**廣播節目**，係喺電台播出嘅節目，可以係電台自己製作、製作公司製作或者買外地電台節目嘅版權返嚟播。

## 睇埋
*廣播劇
*電視節目
任啟邦

**任啟邦**（，），外號「肥仔邦」、「大埔票王」，係香港新民主同盟成員，大埔區議會怡富選區前任議員，由2004年做到2021年。

## 選舉經歷
喺2015年香港區議會選舉，佢攞到4,148票，成功當選。

## 參考來源
關永業

**關永業**（，），係香港新民主同盟成員，大埔區議會富明新選區前任議員（由2000年做到2021年）。

關永業同范國威、任啟邦一樣，以前曾經效力民主黨，係「民主黨少壯派」嘅主心骨，但係到咗2010年，因為佢哋唔滿意民主黨支持香港2012年政改方案，遂決定同民主黨分手，另立新同盟。

喺2015年香港區議會選舉，佢攞到3,147票，成功當選。

2021年7月宣布劈炮，唔撈區議員一職，而佢留低嘅大埔區議會主席一職，就由毛家俊繼承。

## 參考
胡耀昌

**胡耀昌**（，），係香港新民主同盟前任秘書長，大埔區議會新富選區前任議員。

胡耀昌2012年底加入新民主同盟范國威議員辦事處做政策研究主任，2016年開始做新民主同盟社區主任。喺2019年第6屆區議會選舉，胡耀昌參選大埔區議會新富選區，最後打贏時任區議員羅曉楓，成功當選，但到咗2021年5月9號，佢以「議會空間畀人塞住咗，冇辦法履行從政抱負」為理由，決定劈炮，唔撈區議員一職，同時退出新同盟。
周炫瑋

**周炫瑋**（，），係香港新民主同盟成員，大埔區議會寶雅選區前任議員，由2016年做到2021年。

## 參選經歷
喺2015年香港區議會選舉，佢攞到2,683票，成功當選。

## 參考來源
文念志

**文念志**（，），係香港區政聯盟成員，大埔區議會頌汀選區前任議員。

文念志喺2015年第5屆區議會選舉參選大埔區議會宏福選區，攞到1570票，輸咗畀民建聯嘅胡健民，佢再喺2019年第6屆區議會選舉參選同區嘅頌汀選區，最後打贏胡健民嘅黨友譚榮勳，成功當選。

2021年7月，文念志被控喺2020年3月8號參與非法集結，罪名成立，被判坐花廳3個月（同時劈炮，唔撈區議員一職），出冊後，先後做過紮鐵工人、教書先生，之後走佬去英國。

## 參考來源
區鎮樺

**區鎮樺**（，），外號「酒吧議員」，係香港區政聯盟副召集人，大埔區議會大埔中選區前任議員，細佬區鎮濠亦係前任區議員。

區鎮樺2004年到2007年係大埔廣福及寶湖選區議員，但競逐連任失敗，2011年第4屆區議會選舉轉戰大埔中選區，最後成功當選，做到2021年。其中喺2015年香港區議會選舉，佢攞到1,866票，成功當選。

2024年3月17日，區鎮樺因病去世，終年43歲。

## 參考
陳惠達

**陳惠達**（，），係香港新民主同盟成員，北區區議會華明選區前任議員，由2016年做到2021年。

早喺2003年，佢曾經代表民主黨參選第2屆香港區議會選舉嘅觀塘區入面嘅油塘西選區，當時佢輸畀呂東孩，2010年，因為唔滿意民主黨喺香港2012年政改方案嘅立場，而退出民主黨，轉投新同盟。

2015年第5屆香港區議會選舉，佢參選北區華明選區，以2660票打贏時任區議員賴心。，四年後亦喺同一選區成功冧莊，2021年7月頭宣布劈炮，唔撈區議員一職。

## 參考
劉其烽

**劉其烽**（，），廣東惠陽人，係香港新民主同盟成員，北區區議會天平東選區前任議員，由2016年做到2021年。

喺2015年香港區議會選舉，佢攞到1,726票，成功當選。

## 參考

類:前香港民主黨員
區鎮濠

**區鎮濠**（，），係香港區政聯盟成員，大埔區議會大元選區末代議員，阿哥區鎮樺亦係前任區議員。

區鎮濠喺2015年第5屆區議會選舉參選大埔區議會大元選區攞到1334票，輸咗畀鄭俊平，佢再喺2019年第6屆區議會選舉參選同一選區，最後以五成八得票率鍊贏鄭俊平，成功當選。

其後喺2021年香港區議員宣誓入面，獲確認宣誓有效，而佢同陳耀初就成為區政聯盟入面，兩位宣誓有效嘅區議員，2023年完成任期。

## 參考
姚鈞豪

**姚鈞豪**（，），係香港區政聯盟、民主黨前成員，大埔區議會宏福選區前任議員。

姚鈞豪喺2019年第6屆區議會選舉參選大埔宏福選區，最後以4266票，打贏得3254票嘅民建聯胡健民，成功當選。

2021年8月31號，佢因為非法集結罪名成立，被判坐花廳3個月，因為第三場2021年香港區議員宣誓嗰日（10月4號）重坐緊花廳，而佢出冊後，去到2022年6月1號先至被安排宣誓，同年6月6號，被港府裁定宣誓無效，即時冇咗區議員席位。
黃兆健

**黃兆健**（，），係香港熱血公民前成員，大埔區議會運頭塘選區前任議員。

黃兆健喺2018年開始喺運頭塘展開地區工作。佢喺2019年第6屆區議會選舉參選大埔運頭塘選區，最後以六成得票率鍊贏做咗12年區議員嘅余智榮，成功當選。

2021年9月4號，熱血公民解散，佢亦喺同日宣布劈炮，之後轉行做健身教練。
林名溢

**林名溢**（，），係香港泛民主派人士，地區組織「大埔民主聯盟」成員，大埔區議會大埔墟選區前任議員。

佢曾經喺高登討論區以網名「天溢」寫多部網絡小說，代表作係《死魚與淫西，炮房內嘅攻房戰》，之後以相同網名轉戰LIHKG討論區，不過已經封筆；佢喺2019年第6屆區議會選舉參選大埔大埔墟選區，最後打贏李國英議員助理張國慧，以五成六得票率成功當選，2021年5月11號，佢喺Facebook出Po，宣布劈炮，唔撈區議員一職。

類:香港網絡作家
連桷璋

**連桷璋**（，），係香港泛民主派人士，地區組織「大埔民主聯盟」成員，大埔區議會廣福及寶湖選區前任議員。

連桷璋喺2019年第6屆區議會選舉參選大埔廣福及寶湖選區，最後打贏時任區議員黃碧嬌，成功當選，但到咗2021年5月9號，佢喺區議員宣誓條例通過前夕，決定劈炮，唔撈區議員一職。佢話「自己好耐之前已經有劈炮決定」，重話「每一日累積落嚟嘅無力感，加上自己嘅區議員身份帶嚟掣肘，而且自己嘅精神消耗得好快」咁話。
姚躍生

**姚躍生**（，），花名「阿生」，係香港泛民主派人士，地區組織「大埔民主聯盟」成員，大埔區議會康樂園選區前任議員。

姚躍生喺2019年第6屆區議會選舉參選大埔康樂園選區，最後打贏鄉事派鄧銘泰，成功當選，但到咗2021年5月17號，佢喺facebook宣佈劈炮，表示身體同精神狀態都出現問題，兼且走下坡，無法繼續做區議員，同時為未能完成任期而向康樂園選區街坊講聲對唔住。
蘇達良

**蘇達良**（，），外號「光頭蘇」，係香港泛民主派人士，地區組織「大埔民主聯盟」成員，大埔區議會船灣選區議員。

蘇達良曾經效力人民力量，喺2019年第6屆區議會選舉參選大埔船灣選區，最後打低劉志成博士，成功當選。

2021年10月4號，蘇達良參加第三場2021年香港區議員宣誓儀式，之後被監誓人質疑佢嘅宣誓有效性，最終決定佢宣誓無效。

## 攷
陳蔚嘉

**陳蔚嘉**（，），人稱「嘉嘉」，係香港泛民主派人士，地區組織「埔向晴天」成員，大埔區議會太和選區議員。

老公係同區嘅太湖區議員劉勇威。陳蔚嘉喺2019年第6屆區議會選舉參選大埔太和選區，最後以五成八得票率打低鄭俊和（鄭俊平細佬），成功當選。

2021年10月4號，陳蔚嘉參加區議員宣誓儀式，之後被監誓人質疑佢嘅宣誓有效性，最終決定佢宣誓無效，反而老公劉勇威就宣誓有效。

## 攷
譚爾培

**譚爾培**（，），係香港泛民主派人士（自決派組織土地正義聯盟、西貢鄉民成員），大埔區議會西貢北選區議員。

譚爾培喺2019年第6屆區議會選舉參選大埔西貢北選區，最後打贏李華光，成功當選，2021年10月參與2021年香港區議員宣誓，獲港府確認宣誓有效。
真社會性

**真社會性**（）係動物社會性嘅一種形式。定義上，具有真社會性嘅群體有以下嘅特色：
*成員會合作一齊照顧啲細路（無論啲細路係咪自己嘅都一樣）、
*個社群入面嘅成年個體分幾代、以及
*將成年個體分做「會繁殖嘅」同「唔會繁殖嘅」，而且兩組之間有分工。
蜜蜂、螞蟻同白蟻都有真社會性。

英文 **eusociality**（音譯近似**尤社會性**）一詞形容某啲動物嘅群體行為，呢個詞嘅 **eu-** 來自古希臘文，意思係**真正**、**良好**，所以隻英文詞語大致上解作**真正社會性**。中文圈通常譯做**真社會性**或者類似嘅名。

## 昆蟲行為

### 膜翅目

好似蜜蜂就係有真社會性嘅動物：蜜蜂乸分做工蜂同蜂后，當中蜂后成個竇得一隻，而工蜂數量就成千上萬；蜂后會係噉生幼蟲，同時啲工蜂冇生殖能力，但會合力負責照顧蜂后嘅幼蟲，唔同年紀嘅工蜂一齊做呢樣嘢；蜜蜂喺生理上仲高度專化－工蜂淨係負責做嘢，唔曉繁殖，而蜂后同蜜蜂公就淨係識繁殖，唔曉搵食或者照顧幼蟲：
*蜜蜂公即係公嘅蜜蜂；佢哋主要係為咗繁殖而生嘅，唔會參與搵食，亦都唔使點樣幫手保護個竇－所以條尾度冇針；佢哋會有大嘅眼，等佢哋可以喺空中進行嘅交配當中睇到個蜂后嘅位置。平均嚟講，喺冬天以外嘅時間，蜜蜂竇會有 500 到 1,500 隻蜜蜂公。
*工蜂係蜜蜂乸一種；蜜蜂竇每一刻可以有成 60,000 隻工蜂咁多。當蜂后選擇性噉用自己儲起咗嘅精子嚟將啲卵受精嗰陣，工蜂就會出世。工蜂多數都會喺出世 21 日之內發育成熟，得一個月命左右。雖然佢哋咁短命，但喺三種蜜蜂當中，工蜂嘅行為係最多樣化嘅：佢哋喺個竇入面負責做啲乜睇佢哋年紀而定，最後生啲嗰啲通常會負責餵幼蟲同收花蜜（湊仔蜂），老少少嘅會幫手打掃個竇、喺個竇外面站崗、同飛出去個竇外面搵食；又有啲工蜂會專門做一樣工作，好似係負責「執屍」噉－負責將死咗嘅同伴嘅屍體搬出去個竇外面。工蜂喺身體結構上都有內部差異，會睇做乜嘢工作而有所變化－例如有啲會生個好似籃噉嘅結構出嚟去裝採到嘅花粉。喺某啲情況之下－例如係個蜂后唔見咗－工蜂仲可能會生卵巢同開始產卵。
*蜂后可以話係蜜蜂竇嘅統治者。蜂后通常都係佢所屬嗰個蜜蜂竇入面所有蜜蜂嘅阿媽，所以又有人叫蜂后做母蜂。蜂后係非一般嘅蜜蜂乸，喺好特別嘅情況之下先會生到出嚟：工蜂喺餵幼蟲嗰陣，會分泌一種叫蜂王漿嘅物質俾幼蟲食，多數嘅幼蟲，無論公乸，淨係喺幼蟲期初期有蜂王漿食，得極少數嘅蜜蜂乸有機會幼蟲期全程食蜂王漿；一路淨係食住蜂王漿嘅幼蟲乸會發育成蜂后，如果唔係一路淨係食蜂王漿嘅就會發育成工蜂。如果幼蟲乸真係全程食足蜂王漿嘅話，佢就會喺 16 日之內發育成蜂后。蜂后無論喺生理、形態、定行為上都同工蜂好唔同：佢大隻啲，條尾嗰度支針冇倒勾，同埋唔識生產蜂蠟；最緊要嘅係，蜂后有一組有生殖能力嘅卵巢，同埋具有可以用嚟儲起啲精子嘅結構。一般嚟講，蜂后可以有成幾年命，係三種蜜蜂中最長命嘅。
螞蟻（同樣都係屬膜翅目）嘅社會結構同蜜蜂嘅好似。喺多數物種當中，工蟻同蟻后之間嘅差異，係一出世就定死咗冇得變嘅，不過都有例外，好似係印度跳蟻（*Harpegnathos saltator*）噉。

### 白蟻

白蟻，學名叫等翅目（*Isoptera*），係一個亞目嘅昆蟲，直至 2020 年代為止有超過 3,000 個物種。

白蟻都有真社會性：一個白蟻丘會有
*一隻蟻王同一隻蟻后，當中蟻后有巨大嘅腹部因而體型大過蟻王，兩隻都有生殖能力，會終生猛咁交配，當中蟻后甚至腹部大到唔郁得，而隻蟻后一世蟲可以生成過億粒蛋；
*同時佢哋手下會有大量（閒閒哋數以百萬計）嘅兵白蟻同工白蟻，呢啲手下係佢哋啲仔女，可公可乸，不過都係冇生殖能力嘅，工白蟻會負責搵嘢食、維修個竇同埋照顧若蟲，而兵白蟻就戰鬥力最強，會負責喺個蟻群受外敵攻擊嗰陣迎戰，保護蟻王蟻后同工白蟻。
呢種社會結構明顯有異於蜜蜂同蟻等嘅膜翅目－例如蜜蜂同蟻都有真社會性，但冇蜂王蟻王呢樣嘢，噉係因為膜翅目同白蟻兩者係各自分別噉進化出真社會性嘅。

## 進化機制

喺一八五九年，達爾文喺佢嗰本名著《物種起源》入便，探討好似蜜蜂等嘅真社會昆蟲，佢留意到呢啲昆蟲嘅一般個體唔識生育，會將生育嘅重任交畀阿媽（蜂后），似乎同物競天擇背道而馳。當時達爾文主張，若果某種特徵對於有親緣關係嘅生物個體嚟講有利，就算嗰種特徵會令到某個個體犧牲自己繁殖嘅能力，其造成嘅生存優勢依然會容許嗰種特徵進化出嚟。呢個概念就係所謂嘅親屬選擇。親屬選擇被指係真社會性進化到出嚟嘅主因。

## 睇埋
*社會行為
*社會組織
*群體智能
*超生物
*經濟學上講嘅分工

## 引述

## 註釋

## 拎

* International Union for the Study of Social Insects
* Eusociality in naked mole-rats
花蜜

**花蜜**（**nectar**）係某啲植物會分泌嘅富含糖份嘅液體，通常一係由花分泌用嚟吸引昆蟲幫佢傳粉，一係由花以外嘅結構分泌用嚟俾同樖植物互利共生嘅動物食。

## 睇埋
*蜜糖
陳振哲

**陳振哲**（，），人稱「**機場大叔**」，係香港泛民主派人士，地區組織「大埔民主聯盟」成員，大埔區議會林村谷選區前任議員。

佢擁有法律碩士學歷，亦曾經從事會計師工作、殯葬行業（祿福禮儀學院院長），喺2019年8月香港修例風波嘅百萬人塞爆機場行動入面，佢著住西裝擋住喺警察同示威者之間，一度被誤會係機場管理局高層職員，所以畀人叫做「**機場大叔**」。

陳振哲喺2019年第6屆區議會選舉參選大埔林村谷選區，最後打贏陳灶良，成功當選。

2021年10月4號，陳振哲參加區議員宣誓儀式，之後被監誓人質疑佢嘅宣誓有效性，最終決定佢宣誓無效，無咗個議席。

## 攷
毛家俊

**毛家俊**（，），係香港泛民主派人士，地區組織「大埔民主聯盟」成員，大埔區議會大埔滘選區末代議員。

毛家俊曾經做過四年港府合約公務員（運輸主任），亦係一位教書先生，喺2019年第6屆區議會選舉參選大埔大埔滘選區，最後以3346票打贏對手陳笑權，成功當選，其後繼承關永業留低嘅大埔區議會主席一職，2023年完成任期。
花粉

**花粉**（**pollen**）係一種由種子植物身體整嘅粉。

## 形態
花粉通常係對稱嘅，好多時都係球形。
大航海時代

**大航海時代**（）係歐洲史嘅一個時代，指由15世紀至17世紀嘅時期。喺大航海時代嗰陣，歐洲諸國嘅船隊行勻世界各地嘅海，發現咗好多新嘅貿易路線同貿易夥伴。

## 睇埋
*科學革命
星際雲

**星際雲**（**interstellar cloud**）係星系當中積聚嘅氣體、電漿、同宇宙塵，即係星際空間一啲密度零舍高嘅區域。
化學成份

**化學成份**（）係指一嚿物質當中有啲乜嘢化學元素同埋每隻元素嘅相對含量。

一種物質嘅味道取決於種物質嘅化學成份。

## 參考
發射星雲

**發射星雲**（）係星雲一種，一個發射星雲由大量嘅離子化氣體（尤其係離子化嘅氫）組成，呢啲氣體本身會射出唔同色水嘅可見光。

## 概論
反射星雲

**反射星雲**（）係一種星雲，一嚿反射星雲本身唔多曉發光，但係受到自己四圍嘅恆星照射，而反射所受到嘅光，令人類能夠望到佢哋。
## 概論
黑暗星雲

**黑暗星雲**（**dark nebula**）係星雲一種，一嚿黑暗星雲唔識發光，又冇附近恆星嘅光俾佢反射，所以唔會有光射出嚟，但呢啲星雲會遮住喺佢哋後面嘅物體所發出嘅光，所以天文學家依然有可能用望遠鏡觀察得到佢哋。
恆星形成

**恆星形成**（**star formation**）係分子雲嘅高密度區域崩潰，成為波噉形嘅電漿，最後形成恆星嘅過程。
電離氫區

**電離氫區**（**H II region**）係指太空星際空間當中一個充滿咗離子化咗嘅氫嘅區域。
原行星雲

**原行星雲**（）係一嚿短暫嘅反射星雲，存在喺一粒恆星生命嘅漸近巨星分支時期（asymptotic giant branch phase）同行星狀星雲時期之間嗰段相對短嘅時間之內。

喺漸近巨星分支時期，粒恆星就快要變做巨星，會開始勁喪失質量，射出一大團氫氣；當呢個時期完嗰陣，佢會進入原行星雲時期；一嚿原行星雲受到創造佢嗰粒中央恆星照射，開始射紅外線同反射嗰粒恆星所發出嘅光（所以實係反射星雲），而且由粒恆星嚟嘅星風（stellar wind；指粒恆星噴出嚟嘅物質）會撞擊嚿原行星雲，好多時令到佢嘅形狀變到好似個球體噉；而喺跟住落嚟嘅幾千年之內，嚿原行星雲會隨住粒行星巨星化，變成一嚿行星狀星雲。原行星雲同行星狀星雲之間嗰條邊界係由粒恆星嘅溫度界定嘅：當粒中央恆星嘅溫度升到去開氏 30,000 度嗰陣，佢就有足夠嘅熱度令佢周圍嘅氣體離子化－嚿原行星雲就正式變成一嚿行星狀星雲。

## 攷
星風

**星風**（**stellar wind**）係恆星表面射出嚟嘅物質流，係恆星流失質量嘅一種途徑。星風喺所有恆星當中都見到，但速度同強度視粒恆星本身嘅特質而定。
超新星殘骸

**超新星殘骸**（）係一粒恆星經歷超新星爆炸之後形成嘅一個結構，往往會形成絢麗嘅星雲。

## 概論

超新星（supernova）係高質量（講緊起碼 8 太陽質量）恆星生命終結嘅產物。喺一粒恆星啲燃料燒嗮之後，佢核心進行嘅核聚變（nuclear fusion）作用會停止，唔再產生一股令佢啲成份向外郁嘅力，於是粒恆星就會開始因為自身嘅重力而崩塌，令到佢外部嘅氣體開始大規模噉跌向核心嗰度。喺呢個過程入面，啲氣體可能會反彈返出嚟或者加熱得好犀利，令到股氣體開始向核心以外擴張，如果呢股擴張力夠勁，粒恆星會爆炸，並且將自己內部嘅氣體射出去自己周圍嘅太空嗰度，喺周圍嘅空間形成一團氣體，而呢團氣體會受到超新星爆炸嘅強大能量離子化，並且因為噉而開始發光。而且喺呢個過程當中，會產生高速度嘅電子，而高速電子喺笪磁場當中振盪嗰時會用同步輻射（synchrotron radiation）嘅方式射出大量嘅無線電波。呢個作用所形成嘅星雲就係所謂嘅超新星殘骸。


File:Veil Nebula by Hubble 2007, segment 2.jpg|面紗星雲（Veil Nebula）嘅其中一忽；佢係由超新星爆炸形成嘅一嚿星雲。


## 睇埋
*星雲

## 攷
火箭跳

**火箭跳**（**rocket jump** / **grenade jump**）係射擊遊戲嘅一種常見機制，指用爆炸提高自己角色嘅移動速度：喺好多射擊遊戲入面，為咗模擬真實物理，爆炸性武器會令喺爆炸範圍內嘅角色受一般力、向範圍外嘅方向飛，所以有啲玩家會利用呢點，（例如）將個炸彈擺喺自己個角色嘅腳下，引爆，利用嗰股力令個角色飛上就噉跳去唔到嘅高度，呢種跳法就係所謂嘅火箭跳；有啲遊戲係設計成自己掟嘅爆炸性武器唔會對自己造成傷害，又或者設計成爆炸性武器嘅傷害唔算太大（所以用火箭跳總體上依然有利），所以玩家會用呢種戰術。

## 攷
隨機數生成

**隨機數生成**（；）指通過一啲演算法、物理訊號、或者環境雜音等產生望落似係隨機嘅數列嘅做法。

RNG 嘅技術有相當廣泛嘅應用價值，例如係喺電子遊戲（以電腦程式嘅形式存在嘅遊戲）當中，RNG 可以噉用：RPG 當中成日會有一大柞招式俾角色用，一個招式都有若干個屬性，包括咗嗰個招式嘅殺傷力同命中率等等，當一個角色用一個命中率係 80% 嘅招式嗰陣，一個常見做法係遊戲程式內部會用 RNG 產生一個 0 至 1 之間嘅數字，而如果個數字大過或者等如 0.8，噉嗰吓攻擊就會打中，否則就會唔中，例如舉世聞名嘅《寵物小精靈》系列嘅遊戲就用咗噉嘅技術。
## 睇埋
*概率論
*電腦模擬
*機率遊戲
## 引咗
遊戲研究

（）係文化研究嘅一個子領域，研究遊戲嘅本質、人類玩遊戲背後嘅心理、以及遊戲所創造嘅文化等嘅課題。
## 遊戲設計研究

因為遊戲設計對玩家體驗嘅關注，遊戲設計嘅學術研究涉及一啲心理學性質嘅研究。一般嚟講，遊戲設計上嘅研究會搵柞玩家返嚟做受試者，俾佢哋玩一隻遊戲，然後有方法量化噉量度吓佢哋有幾鍾意隻遊戲，並且探討鍾意程度受啲乜嘢因素影響。再進階啲嘅研究仲會思考遊戲設計理論以及驗證源自呢啲理論嘅假說。呢類研究其中一個常用嘅變數係心跳率（heart rate，HR）。心跳率呢樣嘢可以輕易噉用類似手錶噉戴得喺手嘅架生量度－呢類架生會由手臂動脈嗰度量度動脈嘅震動，按呢樣數據估計個心每單位時間跳咗幾多吓。

想像以下一份噉嘅研究：
*研究者搵咗若干個受試者返嚟，俾佢哋先後玩咗兩隻遊戲。喺佢哋玩遊戲嘅同時，研究者量度咗佢哋嘅心跳率，而佢哋玩完之後，研究者就問佢哋鍾意邊隻遊戲多啲。最起始嘅數據（raw data）係一個個嘅向量，每個向量都係一個時間序列－即係一列 H_t，每個 H_t 表示時間點 t 嘅心跳率；
*然後個研究者轉化訊號，由 H_t 嗰度計出一柞指標，包括
**平均心跳率，E(H)；
**心跳率嘅變異數，\sigma^2(H)；
**最大心跳率，\max({H})；
**最細心跳率，\min({H})；
**心跳率嘅熵，即係心跳率「有幾難預測」，反映呢個數嘅係「兩個喺過去 m 個時間點都相似（差異細過某個特定數值）嘅數據，喺下個時間點都相似」嘅機會率。
... 等等。然後佢哋再做統計分析，發覺呢柞指標多數都同「玩家有幾鍾意隻遊戲」有顯著嘅相關，所以呢類指標可能會喺遊戲測試上有用。於是呢班研究者就算係發現咗一啲有用嘅資訊，可以將佢哋嘅研究成果喺學術期刊公佈。
## 註釋

## 睇埋
*RPG 理論
*遊戲設計
*視像遊戲
*博弈論

## 參攷
古古李貝拉托

**安東尼奧·奧古斯圖·莫賴斯·李貝拉托**（，又譯**古古李貝拉托**，）係一位巴西嘅電視主播、企業家、演員、同埋歌手，佢被認為係巴西最出名嘅娛樂家之一。

## 生平
李貝拉托喺巴西聖保羅出世，父母都係嚟自葡萄牙嘅移民。到佢14歲嘅時候，佢成功喺電視台，做咗電視節目嘅製作助理。

之後，佢曾經喺馬尼拉讀過牙科，不過因為喺期間接到工所以就退咗學。佢喺1981年首先做嘅節目，跟住之後就加入咗星期六晚嘅節目。佢喺同時間亦都做咗嘅導演，同埋嘅編輯。

喺1984年，經過組合嘅成功之後，李貝拉托成立咗自己嘅樂隊，做埋音樂嘅企業家。

到1990年代尾，李貝拉托嘅知名度已經好高，經過同埋嘅鬥爭之後，佢嘅歡迎度一路都係高過40評分。

喺2019年11月20號，李貝拉托喺自己喺美國奧蘭多附近嘅屋企度意外噠親，重傷入醫院，兩日之後過身，享年60歲。

## 攷

類:聖保羅州人
類:巴西明星
黃矮星

**黃矮星**係一類恆星，質量大約係0.84到1.15太陽質量，表面有效溫度大約係5,300到6,000K。太陽係地球上面最易見到嘅黃矮星。
李安納度星

**李安納度星**（**3000 Leonardo**），即係**小行星3000**，係太陽系小行星帶嘅一粒小行星，喺1981年3月2號發現，直徑9.5公里。

李安納度星個名嚟自李安納度達文西。
艾女星

**艾女星**（**243 Ida**），即係**小行星243**，係太陽系小行星帶嘅一粒小行星，喺1884年9月29號發現，直徑31.4公里。
第九行星

**第九行星**（英文：**Planet Nine**）係指廿一世紀初嘅天文學界當中嘅一個假說：根據啲天文學家嘅計算，當時已知嘅太陽系天體（太陽同八大行星等等）嘅重力解釋唔到呢啲天體嘅軌跡點解會係噉，於是有人就喺 2014 年提出，太陽系入面查實喺海王星嘅外圍有第九粒行星，係人類仲未發現到嘅，呢粒行星就係所謂嘅第九行星。不過直至 2021 年為止，天文學家仲未成功證實第九行星嘅存在，所以第九行星依然只係一個假說。

## 攷
亡神星

**亡神星**（符號：, **90482 Orcus**），即係**小行星90482**，係太陽系古柏帶嘅一粒小行星，喺2004年2月17號發現，不過喺1951年11月8日係第一次俾人用相機影到佢，佢嘅直徑910公里。佢係候選嘅矮行星。

有啲人稱呼亡神星為「反冥王星」，因為佢同冥王星有好多共通點，不過佢哋嘅軌道係相反，亡神星喺近日點嗰陣，冥王星就喺遠日點。佢地各有一個同自己相對比較大嘅自然衛星，亡衛一(Vanth)同埋冥衛一(Charon)，不過冥王星最少有五個衛星，而且佢哋兩個同海王星都有2:3共振。
創神星

**創神星**（符號：, **50000 Quaoar**），即係**小行星50000**，係太陽系古柏帶嘅一粒小行星，喺2002年6月6號發現，直徑1121公里。佢係候選嘅矮行星。
吸吸可危集會

**吸吸可危集會**係2019年12月6號一次反逃犯條例修訂集會，喺中環愛丁堡廣場搞。呢次集會嘅主題係講警方大規模使用催淚彈嘅禍害。主辦單位估計有2萬人參加，警方就話高峰期有600人。
可解鎖內容

**可解鎖內容**（）喺打機用語入面係指一隻遊戲入面某啲一開始嗰陣玩家用唔到、要做某啲特定嘅嘢先可以享用嘅遊戲內容；想像有隻平台遊戲，要爆機要過 36 個關卡，喺玩家過嗮嗰 36 關之後，佢會有多 10 關可以玩－呢 10 關隱藏關就係隻遊戲當中嘅可解鎖內容。喺遊戲設計上，可解鎖內容嘅存在變相會獎勵俾心機玩隻遊戲嘅玩家，所以有助提高玩家投入度。

## 睇埋
*打機用語
*成就

## 攷
小行星序號

**小行星序號**係對小行星同矮行星逐粒編配號碼嘅系統，由國際天文學聯會嘅小行星中心管理，基本係按發現嘅先後順序編號。

喺英文，小行星會先用序號再用本身個名稱呼，譬如「3000 Leonardo」；喺中文，小行星通常只用編號或者本身個名稱呼，譬如「小行星3000」或者「李安納度星」。
國際人權日遊行

**國際人權日遊行**，係民間人權陣線响2019年12月8號搞嘅反逃犯條例修訂公眾遊行，同時紀念國際人權日（正日12月10號），由銅鑼灣維多利亞公園行去中環遮打道。呢次遊行係自七二一遊行之後頭一次成功攞到不反對通知書嘅民陣遊行。呢次遊行主辦單位宣稱有80萬人參加，警方就話高峰期有18.3萬人。

遊行大致和平進行，但亦有零星暴力事件，包括香港高等法院同終審法院大樓門口俾人縱火，灣仔軒尼詩道嘅集友銀行同Starbucks亦俾人「裝修」破壞。
廣州巴士線一覽/1-499

本表列出廣州巴士線一覽中嘅1-499路。
 
## 巴士公司
關於表中「冧巴」欄顏色同「運營商」欄內容嘅說明：

## 1-99路

 
## 100-199路

## 200-299路

 
## 300-399路

## 400-499路

|-

 
## 註

* 路線中間符號係↔，即係話呢條線嘅往返方向都設有終點站。
* 路線中間符號係↺，即係話呢條線係一條循環路線，只得一個終點站。
* 路線中間符號係→，即係話呢條線係一條單向服務路線，冇返程。
* 如果符號上/下標有「早」/「晚」，就代表呢個方向嘅班次只在早高峰/晚高峰開出。
* 如果符號上標有「直」，就代表呢條線係直達路線，中間冇站。
 
## 參考

* 行訊通·廣州交通應用程序，廣州市交通運輸局
* 廣州公交線路調整公告，廣州市交通運輸局
 
## 出面網頁

* 公交線路調整前意見徵集，廣州市交通運輸局
* 8684廣州公交查詢，廣州天趣網絡科技有限公司
* 廣州公共交通信息，KOP-SEE
 
## 睇埋
* 廣州巴士
商學

**商學**（ ）係一大類嘅學科，特徵係會教學生點樣打理生意或者做相關事務。喺好多國家同地區，商學都係高中會教嘅知識，而且大學一般亦都會開設商學方面嘅課程。

## 領域

一般嚟講，商學正路會包括以下呢啲領域：
*經濟學：專研究貨品同服務嘅生產、消費同埋分配；經濟學嘅研究範疇包括個體人類嘅行為同互動，以至成個經濟體嘅運作，好興用數學模型嚟模擬經濟個體，即係個人以至企業呀噉，點樣做決策，用嚟對經濟現象作出預測。
*管理學：專研究組織要點管，當中**組織**可以係企業、非牟利機構或者慈善團體都得；管理學旨在考慮點安排組織嘅各種資源，包括財力、物力同人力等，務求令個組織達到目的，途中要諗到應變管理、風險管理同埋績效管理等嘅多個課題。
*市場學：專研究點樣吸引人買自己產品；途中會考慮到定價策略估消費者肯出幾多錢買、分銷諗件產品要點送到去啲客嘅手上、同埋宣傳確保消費者知件產品存在，等嘅課題。
*會計學：專研究點樣量度、處理同傳達有關經濟物體，例如企業，嘅財務資訊；簡單嘅例子有紀錄住間企業嘅經濟活動，諸如係生產咗幾多嘢、洗咗幾多錢做研發同埋賺咗幾多利潤... 等等，並且將呢啲資訊講俾股東等嘅人員知。
*金融學：專研究點樣分配同用錢以及投資；喺個人層面，金融學可以包含個人理財，幫個體投資者思考錢要點打理，先可以令儲蓄愈碌愈大，而喺企業層面，金融學會例如思考點樣用股票同間企業籌募資金。
*資訊系統：專研究用資訊科技喺組織入面收集、處理、儲起同散佈資訊；簡單嘅例子，有研究點樣用數據庫儲住商業上有用嘅數據，仲有係思考點樣設計軟件幫管理者運用呢啲數據。亦可以睇下人機互動嘅概念。

## 睇埋
*科學
*科學方法
*社科
*工業

## 外拎
*Investopedia，專講商學內容嘅投資百科。

## 引述
工作表現

**工作表現**（）係管理學上成日講嘅一個概念。一個個體員工嘅工作表現，可以係指佢做出嘅行為有幾能夠幫佢所屬嗰個組織達到目的，當中**組織**可以係一間企業或者一個非牟利機構都得。

工作表現係管理學上最受人關注嘅課題之一。有唔少管理學方面嘅學者都會醉心研究工作表現會受咩因素影響，例如性格同 IQ 等嘅個體特性，都被指會對工作表現有具體嘅影響。

## 理論分類
喺廿一世紀初嘅組織心理學上，工作表現可以分做兩大種：
*首先，工作表現包含一位員工有幾能夠做到老細想佢做嘅作業（**作業表現**；task performance），例如一間科技公司請咗位軟件工程師，要佢幫手寫一隻軟件嘅源碼（一件作業），佢寫起源碼上嚟「有幾快手」等嘅指標就可以量度佢嘅作業表現；
*另一方面，廿世紀尾嘅管理學界仲開始睇重所謂嘅**情境表現**（contextual performance），即係指位員工對個組織嘅心理環境（士氣等）造成咩影響，例如係睇佢有冇同組織嘅第啲成員保持良好關係，等大家合作起上順利。

## 影響因素
以下呢啲因素都畀人話會影響工作表現：
*智商
*團隊有效度
*盡責度呢個性格特質
## 睇埋
*組織
*合作
*心理測驗

## 文獻

*Ceja, L., & Navarro, J. (2011). Dynamic patterns of flow in the workplace: Characterizing within‐individual variability using a complexity science approach (PDF). *Journal of Organizational Behavior*, 32(4), 627-651.

## 引咗

## 拎
* 工作表現
組織文化

**組織文化**（**organizational culture**）包含一個組織嘅價值觀同普遍行為，組織文化會形成個組織嘅社會同心理環境。
股東

**股東**（；）係股份公司嘅出資人，持有嗰間公司部份嘅股份。一般嚟講股東有權出席股東大會，並且有權喺大會上面投票。

## 概論
財富美國五百強

**財富美國五百強**（**Fortune 500**）係由財富雜誌一年出一次、列出美國嗰年最賺錢嗰 500 間股份有限公司嘅列表。
風險

**風險**（；）係指唔受控制、發生咗會引致失去有價值嘅嘢嘅可能性。最基本上，風險可以界定做
*有機會發生、
*如果發生咗，就會對決策者或者組織造成負面影響
嘅事件。做親生意通常都或多或少噉會有啲風險。做風險管理嘅人要先諗吓最有可能發生嘅負面狀況有邊啲，分析吓每個負面狀況發生嘅機率，再做相應嘅措施嚟處理風險。

## 金融

金融相關工作成日會用到風險呢個概念。

## 應對

## 睇埋
*概率論
*容錯能力
*風險因素

## 引述
受託人

**受託人**（**fiduciary**）係指喺法律或道德上同一方或多方當事人建立咗信任關係嘅人，「受託」睇住另外一方嘅錢或者其他財產。
績效管理

**績效管理**（**performance management**）係策略管理上包含咗一系列活動，涉及管理人員監督個組織嘅人員同工作團隊，確保佢哋真係有效噉達到緊個組織要佢哋做嘅作業。
風險管理

**風險管理**（）係管理同其他工商工作當中嘅一系列程序，負責有系統噉搵出、分析同埋應對喺做一項工作嗰陣帶嘅風險，並且採取適當嘅措施消除呢啲風險，或者至少將風險減低至比較合理嘅水平。

## 定義

最基本上，風險可以界定做
*有機會發生、
*如果發生咗，就會對決策者或者組織造成負面影響
嘅事件。做親生意通常都或多或少噉會有啲風險。做風險管理嘅人要先諗吓最有可能發生嘅負面狀況有邊啲，分析吓每個負面狀況發生嘅機率，再做相應嘅措施嚟處理風險。

舉例說明：想像家吓有一間公司喺香港搞建築，佢受人委託要起棟樓，香港係亞熱帶地方，夏天成日都打風，打風可能會損毀棟樓，而如果棟樓受損，個客可能會唔老嚟，跟手走去唱衰佢哋間公司（諗吓最有可能發生嘅負面狀況有邊啲）；做風險管理嘅人要按照各種因素－例如係棟樓嘅位置－計吓如果打起風上嚟棟樓受損嘅機會率有幾高（分析吓每個負面狀況發生嘅機會率），再諗吓一啲計嚟減低呢個風險，例如係安排資源搵啲專業嘅建築師幫手度吓棟樓要點樣設計先可以令棟嘢受損嘅機率下降到合理水平（做相應嘅措施嚟處理呢個風險）。

風險管理涉及嘅工作包括咗：
*做資料搜集；
*用數學模型計吓每件可能嘅負面事件發生嘅機率；
*計吓如果某件事件發生咗，會做成幾負面嘅效果；
*諗吓有乜嘢方法可以令風險下降到合理水平。
... 等等。

## 數學概念

概率，又叫機會率或者或然率，係風險分析當中最重要嘅數學概念。概率可以噉樣想像：家陣有若干件可能嘅事件，而分析者同每一個可能嘅事件都畀一個數值佢；每件事件掕住嗰個數值就係嗰件事件嘅概率 p，用日常用語講表示「件事件有幾大機會發生」，
*0 表示**一定唔會發生**，
*1 表示**一定會發生**。
响廿一世紀嘅概率論當中，啲人一般會用以下噉嘅數學符號嚟表示所講嘅嘢：
*啲人一般會用「P(A)」或者「\Pr(A)」嚟代表「A 發生嘅概率」，
*而一場實驗嘅結果（f(i)）可以用噉嘅方式表達－
*:f(i) = \begin{cases}
   p_1 & \text{if } i = 1, \\
   p_2 & \text{if } i = 2, \\
   p_3 & \text{if } i = 3, \\
   ...
 \end{cases}
－上述呢段符號意思係「i = 1 嘅概率係 p_1」、「i = 2 嘅概率係 p_2」... 呀噉；i 可以想像成（例如）「擲骰仔得到嘅數」。

用返頭先個例子，想像而家間公司想喺香港嘅灣仔區嗰度起樓，分析者可以（簡單講）睇返過往嘅紀錄，睇吓灣仔區嘅樓喺夏天嗰幾個月內有幾大機率會因為打風而受損－條數嘅答案係
:**因為打風而受損嘅樓嘅數量**，除以
:**同一時段內區內嘅樓嘅數量**。

概率論同統計學仲有更加進階嘅方法可以計風險，例子可以睇吓條件概率同迴歸分析（尤其係結果二元嘅邏輯迴歸）等嘅技術。

## 金融應用

風險管理方面嘅概念，成日會畀金融投資方面嘅工作者攞去用：投資嘅嘢，梗會有風險；對投資有返咁上下熟嘅人做投資嗰陣，都梗會想搵返啲方法嚟衡量單投資有幾大風險。

例如受險價值（VaR）就係金融相關分析上成日用嘅一隻統計數字，會反映指定一單投資同一段時期，一位投資者（投資者可以係個人以至成間公司）「最多可以唔見幾多錢」，籠統啲講即係話 VaR 反映緊位投資者承受住幾多嘅風險；正常嚟講，計 VaR 應該會得出好似以下噉嘅資訊－
:「手上睇緊嗰件資產，有 3% 嘅 1 個月 2% VaR」
上面句嘢意思係話，喺嚟緊嗰 1 個月之內件資產有 3% 咁大嘅機率價值會跌 2% 咁多。抽象化啲嘅話
:「手上睇緊嗰件資產，有 x% 嘅 **[時段]** y% VaR」
→ 呢句嘢意思等同「喺嚟緊 **[時段]** 咁耐嘅時間內，件資產有 x% 咁大嘅機率價值會跌 y% 咁多」。
VaR 有多種計法，最簡單嗰隻係走去睇返件資產嘅過往紀錄，並且假設將來嘅走勢會同過往嘅相似（或者最少唔係爭咁遠），睇吓件嘢過往跌得最勁係試過跌幾多，同埋噉嘅跌勢有幾常發生。

### 應付風險

投資者有好多技巧可以用嚟應付投資常見嘅風險。
*多角化投資：指投資者套投資組合持有多種唔同嘅資產，即係例如一位投資者揸住啲股票又同時揸住啲債券，唔淨只揸住單一一款資產；又或者會揸吓啲大（大通常即係穩定）嘅公司嘅股票，同時又會揸吓啲細嘅新創公司嘅股票；又可能係手上同時揸住基於美國嘅資產、又揸住基於日本嘅資產、又揸住基於歐洲嘅資產... 呀噉。
*證券投資基金：指成班投資者將佢哋啲錢夾埋一齊，跟住再（通常）請返個識做投資管理嘅人幫佢哋手攞呢嚿錢去做投資；例如一班人將佢哋嘅錢夾埋一齊，有 100 萬美金，跟住佢哋請位投資管理者幫佢哋手攞嚿錢去投資，最後嚿錢變咗 200 萬，班人就齊齊將賺到嗰 100 萬攞去分咗佢。一般認為證券投資基金有唔少好處，包括係規模經濟（交易成本低）同埋一班人一齊承擔風險呀噉。
*短倉：一類進階嘅投資做法（唔建議投資新手用），泛指一啲「預件資產價值會跌，跌咗就會有利可圖」嘅做法；最常見嘅做法係賣空－想像依家位投資者借一件資產返嚟，再賣咗件資產佢，等到遲啲佢就要買返件資產返嚟還畀債主，如果期間件資產嘅價跌咗，噉呢位投資者就有賺。

## 工程應用

工程工作都要面對風險方面嘅問題。

容錯能力係指一個系統「喺某個或者某啲組成部份故障嗰陣，有幾能夠繼續正常運作」，亦都包埋個系統喺呢種情況下「表現會跌幾多」：
*冇容錯能力：一旦個系統其中一橛出咗錯，就成個系統軭嗮；
*有咁上下容錯能力：一旦個系統其中一橛出咗錯，佢依然行到，但表現會明顯變差；
*「得體」嘅容錯能力（得體降級）：隨住系統越來越多出錯，佢依然行到，表現只會細微噉變差。
舉個例說明，啲大型嘅船同飛機好興設計成有多過一部發動機；噉如果架嘢嘅主發動機出咗故障，佢哋就可以改為用後備發動機嚟推動架嘢，等架嘢仲可以繼續行，或者起碼有足夠時間駛去安全嘅地方。相比之下，私家車就比較少會落呢種噉嘅設計，因為要同架車加多部發動機成本極高－汽車係要量產嘅（相比之下，例如大型郵輪就唔使量產），吓吓都加後備發動機要使多好錢，而且架車個殼又裝唔落兩部發動機，而要將架車設計到大啲又係搞到成本大增。除此之外，因為大型嘅船同飛機「大」，就表示佢哋出起事上嚟死得人多，更加令工程師有強烈誘因同呢啲船同飛機加多啲後備發動機，令系統嘅容錯能力高啲。

## 睇埋
*決策
*賭錢
*道德風險

## 引述

## 拎
*
*What Is Risk Management in Finance, and Why Is It Important?（英文），投資百科講金融學點樣用風險管理。
應變管理

**應變管理**（**change management**）係策略管理上包含咗一系列活動，涉及管理人員引導個組織嘅員工同工作團隊，幫佢哋處理未來個組織嘅改革，確保個組織能夠順利達到佢哋嘅目標。

類:策略管理